Минбар 808 16.06.2019 07:22:17\nШу кунларда Америка Қўшма Штатларидаги оммавий ахборот воситалари Хитой билан юзага келган танг вазият тўғрисида тўхтовсиз ёзишяпти. Аксарият чиқишларда узоқ йиллик ҳамкорликдан сўнг АҚШ нинг Хитойдан тўлиқ воз кечиши катта хато бўлиши мумкинлиги айтилмоқда.\nАҚШ нинг Хитой иқтисодиётини "синдиришга" қаратилган чоралари кескинлашиб боргани сайин, Ши Жинпинг бошчилигидаги Хитой ҳукумати бунга жавобан иқтисодий ва сиёсий тайёргарликни тобора кучайтирмоқда.\nХитойга нисбатан рақиблик ҳисси АҚШ да 2010 йиллардан пайдо бўла бошлаган. Унгача эса Хитой сиёсий етакчилари мамлакатнинг ривожланиш стратегиясини устомонлик билан ишлаб чиқиб, амалда татбиқ этишган. Мисол учун, Хитой Халқ Республикасини 1978 йилдан 1992 йилгача бошқарган Денг Сяопин АҚШ ҳукуматини Хитой ривожланиш учун осойишта муҳитга муҳтож экани, мамлакат ташқи сиёсатни иккинчи даражали билиб, асосий эътиборни ички сиёсатга қаратишига ишонтира олган. Бинобарин, иқтисод ва сиёсатнинг тўғри йўлга қўйилгани эвазига қисқа фурсат ўтиб, Хитойнинг яшириб келинган салоҳияти унинг ташқи сиёсатдаги фаолиятида яққол кўзга ташланади: Хитой энди ўзининг иқтисодий ҳукмронлиги ўрнатилган минтақалардаги сиёсий етакчилик учун АҚШ билан тенг курашга киришди.\n2008 йилда содир бўлган глобал иқтисодий инқироз АҚШ га жиддий зарар етказди. Хитой таҳлилчилари шу даврдан бошлаб АҚШ иқтисодининг орқага кетишини ёппасига башорат қила бошлашди. Ўз навбатида, бу жараёнда Хитой иқтисодиётининг АҚШ иқтисодига нисбатан уч баробар тезкор суръатда ўсишига бутун дунё гувоҳ бўлди. Бу эса АҚШ ни жиддий хавотирга солди.\nОбама администрацияси эса Осиё минтақасида унга бас келадиган янги рақиб дунёга келаётганини илк марта очиқчасига хавотир билан тилга олган.\nАйниқса, 2015 йилда Ши Жинпинг истаги билан расмий Пекиннинг АҚШ нинг Жанубий Хитой денгизи ҳудудига қурилиши мўлжалланган ва Хитой, икки Корея мамлакатлари жойлашган шу минтақасидаги ҳарбий ҳимоя тизимини мустаҳкамлашга қаратилган ракета мудофааси тизимининг қурилишига қарши чиқиши АҚШ нинг ҳадикларини тасдиқлади.\nҚолаверса, 2013 йилда тақдим қилинган "Belt and Road Initiative (BRI - Бир камар ва бир йўл)" халқаро ривожланиш стратегияси АҚШ нинг юзига тортилган тарсаки бўлди дейиш мумкин: америкалик сиёсатчи ва иқтисодчилар Осиё, Африка, Марказий ва Ғарбий Европани, жаҳоннинг 152 та мамлакатига йўналтирилган сармоя ортида Хитойнинг халқаро сиёсатдаги ўрни кескин ошиб кетиши муқаррар эканини ваҳима билан ёза бошладилар.\nЧиндан ҳам, орадан тўрт йил ўтиб, 2017 йилда бу стратегик режа 68 давлатда жорий қилиниб, жаҳон аҳолисининг 65 фоизини қамраб олди, яъни глобал ялпи ички маҳсулотнинг 40 фоизига шерик бўлди. Бу эса АҚШ га зудлик билан рўпарасида ҳозир бўлган хавфни бартараф қилиш чораларини кўришга чоғлади.\nТрамп бошчилигидаги расмий Вашингтоннинг иқтисодий чоралар бўйича ёндашуви Хитойга қўшиб, унинг иттифоқчиларини ҳам мўлжалга олган. Ҳозирча бу чораларнинг қандай натижа бериши борасида аниқ таҳлил мавжуд эмас. Бундай "қарши ҳужум" Демократлар, шунингдек АҚШ даги элитага ёқиб тушяпти. Аммо аксарият иқтисодчиларнинг фикрича, иқтисодий чоралар бир неча йил АҚШ нинг ўзига қарши ишлаши мумкин. Мутахассисларнинг фикрига кўра, АҚШ нинг бу ҳаракатлари 1980-йилларида бошланганида, эҳтимол кутилган натижа бериши мумкин эди. Бугун эса Хитой кечаги кучсиз давлат эмас.\nХитойнинг бозорга эҳтиёжидан келиб чиқиб маҳсулот ишлаб чиқаришга ихтисослашган саноатига менсимаслик билан қараш тўғри эмас. 3 триллион долларлик хорижий валюта заҳирасига эга Хитойнинг халқаро савдо тизимида яхшигина ўрни бор. Айниқса, жамиятда қонун ҳукмронлиги ҳамда муносиб менежмент, таълим ва илмий фаолиятнинг ривожланаётгани мамлакатда бизнес ва инновацияларнинг тараққиётига хизмат қилмоқда.\nЙирик компанияларнинг ҳукумат томонидан ҳимоя қилиниши Хитой иқтисодиётининг яна бир кучли жиҳати. Иқтисодчилар бунга нисбатан "илғор ва шаффоф саноат демократияси" деган янги изоҳни қўллашмоқда. Хусусан, "Made in China 2025" дастури доирасида электроника, "сунъий ақл" технологиялари ва бошқа муҳим иқтисодий секторларга тикилган йирик миқдордаги сармоя яқин йилларда ўз натижасини бериши ҳозирданоқ айтилмоқда. Айниқса, интеллектуал мулкни ҳимоя қилиш бўйича қонунчиликнинг мустаҳкамлангани мамлакатдаги компанияларнинг ўсишига, илмий муҳитнинг истиқболига хизмат қилмоқда.\nХитойнинг юксалиши АҚШ ва унинг иттифоқчилари учун танг вазиятни юзага келтирмоқда. Иқтисодчи ва сиёсатчилар бу жараёнда қўл қовуштириб туриш ҳам, шунингдек иқтисодий чоралар билан вазиятни таранглаштириш ҳам яхшилик билан тугамаслигини айтишмоқда. Чунки бу иқтисодий жанг асосан икки мамлакатнинг ҳамкори бўлган давлатлар иқтисодига ҳам жиддий зарар етказмоқда. Шунингдек, иқтисодий гегемонлик ортидан ҳарбий низоларнинг келиб чиқиш эҳтимоли ҳам йўқ эмас.\nХулоса қиладиган бўлсак, икки кучли иқтисодиётга эга давлатлар ўртасидаги бу жангда ҳеч ким ғолиб бўлмайди. Бинобарин, инсоният ютқазади. Шу боис, бу масалада ўзаро келишиб, "сих ҳам, кабоб ҳам куймайдиган" сиёсатни олиб бориш бутун жаҳон учун манфаатлидир.\nШуҳрат Сатторов, Ёнсей университетининг "Давлат ва бизнес бошқаруви" факультети тадқиқотчиси, Human.uz нинг Жанубий Кореядаги мухбири


Бу қизиқ\t29 Октябрь 2021 00:28 10182\nГидрометеорология хизмати маркази бугун, 29 октябрь куни Ўзбекистонда қандай об-ҳаво кузатилиши ҳақида маълумот берди.\nТошкент шаҳрида ҳаво ўзгариб туради, кечаси ва эрталаб ёмғир ёғади, кундузи ёғингарчилик кутилмайди. Ғарбий шамол йўналишини ўзгартириб, шарқдан 5-10 м/с тезликда эсади. Ҳарорат кечаси 4-6° илиқ, кундузи 8-10° илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3° совуқ-2°илиқ, кундузи 10-15° илиқ бўлади.\nТошкент вилоятида ҳаво ўзгариб туради, кечаси ва куннинг биринчи ярмида баъзи жойларда ёмғир ёғади. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 4-9° илиқ, кундузи 8-13° илиқ бўлади.\nСамарқанд, Жиззах ва Сирдарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 4-9° илиқ, кундузи 8-13° илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 4-9° илиқ, кундузи 10-15° илиқ бўлади.\nАндижон, Наманган, Фарғона вилоятларида ҳаво ўзгариб туради, баъзи жойларда ёмғир ёғади. Туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 4-9° илиқ, кундузи 10-15° илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик (ёмғир, қор), баъзи жойларда кучли бўлади. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси ва кундузи 3° совуқ-2°илиқ бўлади.\n15 Январь 22:19 118498\n15 Январь 22:39 59937\n16 Январь 18:38 55478\n15 Январь 08:25 35232\n15 Январь 19:09 32587


«Дөретиўшилик-мәдений мәселелер бойынша ең белсенди үгит-нәсиятшы» таңлаўында Нөкис районлы үгит-нәсиятшы жеңимпаз болды\n2022-жылдың 15-16-май күнлери Ташкент қаласында Республикалық Руўхыйлық ҳәм ағартыўшылық орайында болып өткен «Дөретиўшилик-мәдений мәселелер бойынша ең белсенди үгит-нәсиятшы» таңлаўының Өзбекстан Республикасы басқышы болып өтти.\nТаңлаў Өзбекстан Республикасы Халық билимлендириў министрлиги, Өзбекстан Жазыўшылар аўқамы, Өзбекстан Журналистлери дөретиўшилик аўқамы менен биргеликте шөлкемлестирилген. Республикада дәслепки мәрте өткерилип атырған таңлаўға қалалық, ўәлаятлар ҳәм районлық басқышларында жәми 7 мыңнан аслам үгит-нәсиятшы қатнасты. Соңғы басқышта 28 үгит-нәсиятшы өз-ара беллесип, онда Нөкис районы 19-санлы улыўма орта билим бериў мектебиниң үгит-нәсиятшысы Ибрайымова Гөззал сыйлы екинши орынды ийеледи.\nфото: Aqmańǵıt News\nТаңлаў жеңимпазлары қымбатбаҳалы саўғалар – китаплар топламы, диплом, пул сыйлықлар менен хошаметленди. Буған қосымша, таңлаўдың жеңимпазлары ушын Жаңа Өзбекстан, Жеңис бағы, Ташкент-Сити, Темурийлер тарийхы музейи сыяқлы бир қатар орынларға саяхат шөлкемлестириледи.


Юмшоқ желатин капсулалар, 10 капсуладан контур уяли ўрамларда\nБир капсула 500 ҲБ ретинол ацетат, 50 ҲБ эргокальциферол сақлайди.\nА ва Д гипо-ва авитаминозларида (тез-тез респиратор касалликлар, суякларнинг ўсишини бузилиши, кўришни пасайиши, тери, соч, тирноқлар, тишларнинг структурасини бузилиши, рахит, реконвалесценция даврида); - турли генезли остеопатияларни олдини олиш ва даволаш; остеомаляция, остеопороз, синишларни секинлашган консолидацияси кўринишлари билан бўлган «сохта» бўғимлар бўйича оператив аралашувлардан кейинги тикланиш даври: суяк қадоғини ҳосил бўлишини рағбатлантириш; - атеросклероз ва унинг томирли асоратларини олдини олиш; - гиперлипидемияда қўлланади. Кўз касалликларини: пигментли ретинит, ксерофтальмия, кератомаляция, конъюнкти-вит, қовоқларнинг экзематоз шикастланишини мажмуавий даволашда қўлланади.\nПрепаратни ичга овқатдан кейин, сув билан бирга қабул қилинади. Тавсия қилинадиган доза: 7 ёшдан катта болаларга – суткада 3-4 капсуладан. Катталар учун – суткада 2-3 қабулга бўлинган 6-8 капсула.\nДори воситаси тавсия қилинган дозаларда қўлланганида одатда ножўя кўринишлари кузатилмайди. Баъзида аллергик реакциялар бўлиши мумкин\nПрепаратнинг компонентларига юқори сезувчанлик, идиопатик гиперкальциемия, гиперкальциурия, ўпка туберкулёзининг фаол шакллари, жигар ва буйракларнинг ўткир ва сурункали касалликлари, нефроуролитиаз, сурункали панкреатит (касалликнинг зўрайиши мумкин), Д гипервитаминози, саркоидоз, узоқ муддатли иммобилизация (катта дозаларда), тиреотоксикоз (ўта сезувчанлик эҳтимоли), 7 ёшгача бўлган болаларда қўлланмайди.\nДориларнинг ўзаро таъсири. Д витаминининг фаоллиги, бир вақтда тиришишга қарши воситалар ёки барбитуратлар билан қўлланганида пасайиши мумкин. Эстрогенлар билан бир вақтда қўлланганида А гипервитаминозининг хавфи ошади. А витамини глюкокортикоидларнинг яллиғланишига қарши таъсирини пасайтиради. Махсус кўрсатмалар. Препаратни бошқа А ва Д витаминларини сақловчи витамин препаратлари билан бирга, ушбу витаминларнинг дозасини ошириб юборилишидан сақлаш учун қўллаш тавсия қилинмайди. Дори воситасини ҳомиладорлик ва эмизиш даврида фақат шифокор билан келишилгандан кейин қўллаш мумкин. Юракнинг шикастланишларида, буйраклар, жигар ва меъда-ичак йўлларининг ўткир ва сурункали касалликларида, меъда ва ўникки бармоқ ичак яра касаллигида, гипотиреозда, кексалик ёшида эҳтиёткорлик билан қўллаш керак. Автомобилни ҳайдаш ва техника билан ишлаш қобилиятига таъсир қилмайди. Препаратни болалар ололмайдиган жойда сақлаш ва уни яроқлилик муддати ўтгач ишлатмаслик лозим. Дозани ошириб юборилиши. Белгилари: катталарда – уйқучанлик, бўшашиш, бош оғриғи; болаларда – ҳароратнинг ошиши, уйқучанлик, кўп терлаш, қусиш, тери тошмалари. Даволаш: симптоматик, препаратни бекор қилиш, кальцийни овқат билан организмга тушишини кескин чеклаш.


Qalampir.uz - #Lifehack: жазирамадан сақланиш учун нима қилиш керак?\n#Lifehack: жазирамадан сақланиш учун нима қилиш керак?\n13:04, 17.06.2017 Бу қизиқ\nАввалроқ дам олиш кунлари Ўзбекистонда +42 даража иссиқ бўлиши кутилаётгани ҳақида хабар берган эдик.\nБу йил ёз бошқа йиллардан фарқли ўлароқ шамол ва ёмғир билан бошланди. Шунга қарамай, жазирама кунлар ўз ҳукмини ўтказишга тушди. Аввалроқ дам олиш кунлари Ўзбекистонда +42 даража иссиқ бўлиши кутилаётгани ҳақида хабар берган эдик.\nҲаво ҳароратининг кескин кўтарилиши муносабати билан #Lifehack лойиҳаси орқали жазирамадан қандай сақланиш кераклиги тўғрисида маълумот берамиз.\nҲаммага маълум, лекин жуда зарур тавсиялар\nЭнг аввало, табиий матодан бўлган, ҳаво ўтказувчи кийимларни кийинг. Чунки улар терининг нафас олишига имкон беради ҳамда тана ҳароратининг кўтарилиб кетишидан сақлайди. Либос ва бош кийимлари ранги ҳам асосан оқ ёки оч тусдаги бўлгани маъқул. Қора ранг офтоб нурларини яхши сингдиради.\nЁнингизда доимо ичимлик суви бўлсин. Бироқ у муздай бўлмаслиги лозим.\nИложи борича тўғри тушадиган қуёш нурларидан сақланишга ҳаракат қилинг.\nИссиқ кунда бош кийим кийишни канда қилманг.\nҚуёш нури 12:00 дан 16:00 гача жуда кучли бўлади. Шунинг учун бу вақт оралиғида кўчага чиқмаганингиз маъқул. Аммо вазият шуни тақозо этса, тананинг очиқ қисмларини қуёш нуридан асрашга ҳаракат қилинг. Соябон, кўзойнак ҳам қуёш нурларидан яхши ҳимоя қилади.\nТез бузиладиган егулик маҳсулотларини харид қилмаганингиз маъқул. Чунки иссиқ ҳароратда бактериялар жуда ҳам тез кўпаяди. Бу эса заҳарланишга олиб келиши мумкин.\nИссиқда декоратив косметикадан камроқ фойдаланинг. Чунки сунъий косметик воситалар юз терисининг нафас олишига халал беради, натижада юзимиз қизиб кетишига олиб келади.\n25 даражадан юқори бўлган ҳароратда фаол спорт турлари билан шуғулланманг.\nБундай об-ҳавода ички хотиржамликни сақлай олиш жуда муҳим. Ҳар қандай таъсирланиш тана ҳарорати ортиши ёки офтоб уриши хавфини оширади.\nЁзда турли компанияларда ишлайдиган ходимлар асосан кондиционерлар туфайли шамоллаб қолишади. Чунки ташқаридаги ва офисдаги ҳарорат фарқи жуда катта. Иссиқ ва совуқ ҳароратнинг ўзаро кескин алмашиши нафақат шамоллаш, балки ўпка касали – зотилжамга ҳам олиб келиши мумкин. Шу боис кондиционер яқинида узоқ ўтирманг.\nИссиқ об-ҳавода организмдаги сув баланси бузилади натижада у кўп намлик йўқотади. Шу туфайли жазирамада кунига камида 3 литр суюқлик истеъмол қилиш лозим.\nЁз кунлари чанқоқни олча, смородина, клюква ва бошқа нордон мевалардан тайёрланган морс, ичимликлар ва лимон шарбати қўшилган сувлар босади.\nЖазирамада чанқоқни қондиришга ёрдам берадиган яна бир ичимлик – бу квас.\nБундан ташқари, лимон солинган янги дамланган кўк ёки қора чой ҳам тавсия қилинади.\nЁз кунлари яхшиси қаҳвадан воз кечган маъқул. Чунки у жазирамада чарчоқни оширади. Кўринишидан чанқоқбосди ҳисобланган ширин газли ичимликлар ҳам худди шу қаторда.\nШунингдек, муз солинган ичимликларни ҳам ичиш мумкин эмас, чунки улар томоқ оғришига сабаб бўлади. Бундан ташқари, муздек ичимликлар ички аъзоларни ҳаддан ортиқ совитиб, қон айланишини кучайтиради ва тана ҳарорати кўтарилади.\nИссиқ об-ҳавода спиртли ичимликларни эса унутиш керак. Алкоголь организмнинг сувсизланишига олиб келади.\nБундай кунда, энг яхшиси, мева ва сабзавотларни истеъмол қилиш керак.\nТурли салатлар, сабзавотли таомлар ҳамда яхна шўрвалар ҳам айни муддао. Бодринг, тарвуз, қовун, нордон-ширин мевалар, сельдерей кўкати чанқоқбосди егуликлардир.\nЖазирамада жуда ёғли ва шўр таомлардан тийилган маъқул. Яхна ичимликлар ҳамда овқатларни меъёрида истеъмол қилиш лозим. Ёзда нисбатан камроқ ейиш керак, бироқ бу тўлақонли таом бўлиши шарт. Яъни барча витаминларга бой озуқаларни меъёрида истеъмол қилинг.\nИссиқда асқотадиган қўшимча тавсиялар\nНафас олиш оғирлашган бўлса, тил остига нордон обаки (конфет)дан солиб, шимиш керак. Тил тагида юрак томирларининг тизими фаолиятини яхшилайдиган нуқта мавжуд.\nИссиқ ҳаво ҳароратида йил бўйи шундай яшайдиган мамлакатлар тажрибасига суянган маъқул. Бунда Африка давлатлари яхши мисол.\nАфрикада қадим замонлардан буён танани намлантириш мақсадида бамбукдан фойдаланишган. Бамбукдан тайёрланган шолчаларни полга тўшаб қўйиш мумкин. Корхона ходимларига эса бундай шолчаларни иш креслосига тўшаб қўйиш тавсия этилади. Шунингдек, ҳозирда бамбукдан тайёрланган кийимлар ҳам кенг тарқалган. Улар жазирамада жуда асқотади.\nҲар бир хонадонда уйни совитиш мақсадида челакларга муздек сув қуйиб, 3-4 метр бўз матони ҳўллаб илиб қўйса, хона ҳарорати мўътадил сақланади. Деразаларга қуёшдан сақлаш мақсадида ҳам бўз мато тутилади.\nАлбатта, бу ҳаётимиздаги биринчи жазирама эмас. Барчамиз ёзни қайноқ ҳароратию қувноқ кунлари билан яхши кўрамиз. Нима бўлишидан қатъи назар, нохуш ҳолатлардан узоқ юрганимиз яхши.\n#Бугун: Ўзбекистон миллий терма жамоаси илк расмий учрашувини ўтказган\n15:43, 10.11.2017 6 010\n19:06, 08.11.2017 2 224


Курд жангариларига қарши амалиётлар вақтида туркиялик 3 ҳарбий ҳалок бўлиб, 14 ҳарбий жароҳатланди\nЖаҳон 15:23 / 01.05.2016 25941\nТуркия жануби-шарқида Курдистон ишчилар партияси жангариларига қарши ўтказилган аксилтеррор амалиётлар вақтида 3 нафар ҳарбий ҳалок бўлган ва 14 нафар ҳарбий жароҳатланган. Бу ҳақда 1 май куни Туркия бош штаби маълумот берган.\n"1 май куни Мардин вилояти ҳудудидаги Нусайбин шаҳрида Курдистон ишчилар партияси айирмачилари ҳужуми вақтида 3 ҳарбийимиз ҳалок бўлди, 14 нафари жароҳатланди ва зудлик билан шифохонага олиб борилди", дейилади хабарда.\n2015 йилнинг июлида курд жангарилари билан зиддият янгиланганидан кейин Туркия армиясининг 400 нафардан ортиқ ҳарбийси ва полициячилар ҳалок бўлган.\nТуркия президент Ражаб Тойиб Эрдўған ўтган вақт ичида 5000 нафардан ортиқ жангари йўқ қилингани ҳақида ахборот берган. Курдларнинг Халқ демократик партияси раҳбари эса ҳарбий тўқнашувлар вақтида ҳалок бўлганлар орасида юзларча тинч аҳоли вакиллари борлиги ҳақида айтган.


NUR-SULTAN. Kazinform – Жаҳон соғлиқни сақлаш ташкилоти (ЖССТ) маймун чечаги касаллигини пандемия деб эълон қилди, дея хабар беради Kazinform Коронавирус тарқалишига қарши кураш идоралараро комиссиясига таяниб.\nҚР ССВ Жаҳон соғлиқни сақлаш ташкилотининг мукофотига сазовор бўлди\nNUR-SULTAN. Kazinform – Жаҳон соғлиқни сақлаш ташкилотининг Қозоғистондаги расмий вакили Керолин Кларинвал «Соғлом миллат» миллий тиббий саммити доирасида ЖССТ Европа минтақавий бюроси директори Ханс Клюге номидан Ажар Ғиниятга мукофотни топширди, деб хабар беради Kazinform.\nЖССТ маймун чечаги хавфини баҳолаш учун фавқулодда вазиятлар қўмитаси вакилларини бирлаштиради\nNUR-SULTAN. Кazinform - Дунёнинг 39 давлатида маймун чечаги касаллиги аниқланди, дея хабар беради Кazinform Жаҳон соғлиқни сақлаш ташкилоти (ЖССТ) сайтига таяниб.\nУч ҳафтада Африкадан ташқарида маймун чечагини 780 зиёд одам юқтирди\nNUR-SULTAN. Kazinform – Жаҳон соғлиқни сақлаш ташкилоти маълумотларига кўра, илгари маймун чечаги аниқланмаган мамлакатларда 780 та ҳолат касалланиш ҳолатлари тасдиқланган, дея хабар беради Kazinform BBC Newsга таяниб.\nЖССТ маймун чечаги тарқалишини иқлим ўзгариши билан боғлайди\nNUR-SULTAN. Kazinform - Иқлим ўзгариши сабабли маймун чечаги ва Ласса иситмаси каби касалликларнинг авж олиши одатдагидан тез-тез учрамоқда. Бу ҳақда пайшанба куни Reyters хабар берганидек, ЖССТ фавқулодда вазиятлар дастури директори Майкл Райан маълум қилди. Бу ҳақда Kazinform TASSга таяниб хабар беради.\nДунёда коронавирус юқтириш ҳолатлар сони 11 фоизга камайди\nNUR-SULTAN. Kazinform – 23-29 май кунлари дунёда 3,3 миллиондан ортиқ коронавирус юқтириш ҳолатлари қайд этилди, бу бир ҳафта олдингига нисбатан 11 фоизга кам, вафот этганлар сони эса 9,6 мингдан ошди, камайиш - 3 фоиз. Бу ҳақда Kazinform мухбири ЖССТга таяниб хабар берди.\nЖССТ маймун чечаги пандемияга айланишига қайғураётгани йўқ\nNUR-SULTAN. Kazinform – Жаҳон соғлиқни сақлаш ташкилоти (ЖССТ) бош эксперти доктор Розамунд Льюис маймун чечаги яна бир пандемияга айланиши мумкинлигига шубҳа билдирди, дея хабар бермоқда Kazinform nbcnews нашрига таяниб.\nNUR-SULTAN. Kazinform – Сўнгги ҳафтада дунёда коронавирус инфекциясидан вафот этганлар сони 11 фоизга камайди. Ўтган ҳафтада 9000 ўлим қайд этилган. Бу ҳақда Жаҳон соғлиқни сақлаш ташкилоти маълум қилди, дея хабар беради Kazinform COVID-19 тарқалишига қарши кураш идоралараро комиссиясига таяниб.\nЖанубий Африкада COVID-19 юқтириш ҳолатлари кўпаймоқда - ЖССТ\nAMMAN. Kazinform – Жаҳон соғлиқни сақлаш ташкилоти Жанубий Африкада коронавирус билан касалланиш ҳолатлари кўпайишига сабаб бўлган иккита янги омикрон субштамини эълон қилди, дея хабар беради Kazinform мухбири ташкилот сайтига таяниб.\nДунёда 3,6 миллиард одам хавфсиз ҳожатхоналардан фойдаланиш имконига эга эмас - ЖССТ\nNUR-SULTAN. Kazinform – Дунёда 3,6 миллиард одам хавфсиз ҳожатхоналардан фойдаланиш имконига эга эмас. Бу ҳақда Жаҳон соғлиқни сақлаш ташкилотининг Жаҳон саломатлик куни муносабати билан эълон қилинган баёнотида айтилади, деб хабар беради Kazinform.\nДунёда ўлимнинг 71 фоизи фақат учта касалликдан бўлади – шифокор\nALMATY. Kazinform – Бугун Бутунжаҳон саломатлик куни. Ушбу халқаро байрамнинг 2022 йилги шиори - «Бизнинг сайёрамиз, бизнинг саломатлигимиз», деб хабар беради Kazinform мухбири.\nЖССТ: Бир ҳафта ичида коронавирусдан вафот этганлар сони 43 фоизга ошди\nGENEVA. TASS - Kazinform – Ўтган ҳафтада дунё бўйлаб 10 миллиондан ортиқ одам коронавирус билан касалланган ва 45 мингдан ортиқ бемор вафот этган, деб хабар беради Kazinform ТАСС агентлигига таяниб.\nПандемия ҳали тугагани йўқ - ЖССТ\nALMATY. Kazinform – Пандемия ҳали тугагани йўқ. ЖССТ Европа минтақавий бюроси раҳбари Ханс Клюге Қозоғистонга ташрифи чоғида эҳтиёткорликка чақирди, дея хабар беради Kazinform мухбири.


Бир йилда қарийб 300 минг киши жаримага тортилди – Газета.uz\n21 январ 2020, 19:10 Жамият\n2019 йил мобайнида маъмурий судлар томонидан оммавий-ҳуқуқий муносабатлардан келиб чиқадиган 16 256 та иш кўриб чиқилди. Бунинг натижасида 11 142 та фуқаро ва юридик шахсларнинг ҳуқуқлари тикланди. Бу ҳақда Ўзбекистон Олий суди расмий вакили Азиз Обидов «Газета.uz»га хабар қилди.\nШунингдек, маъмурий судлар томонидан Маъмурий жавобгарлик тўғрисидаги кодексида кўзда тутилган ҳуқуқбузарликлар бўйича 495 106 нафар шахсга нисбатан 412 807 та иш кўриб чиқилди. Жумладан 293 588 нафар шахсга нисбатан жарима, махсус ҳуқуқдан маҳрум этиш, маъмурий қамоққа олиш ва Ўзбекистон ҳудудидан чиқариб юбориш каби маъмурий жазолар қўлланилди.\nавтомобиль транспортида йўловчилар ташиш фаолияти билан лицензиясиз шуғулланиш;\nсолиқ солинадиган объектларнинг ҳисобини олиб бормаслик ёки касса операцияларини юритиш тартибини, шунингдек тўлов интизомини бузиш;\nенгил тан жароҳати етказиш;\nоз миқдорда талон-торож қилиш;\nйўл ҳаракати қоидаларида назарда тутилган ҳужжатлари бўлмаган шахсларнинг транспорт воситаларини бошқариши;\nички ишлар органлари ходимининг қонуний талабларини бажармаслик ва транспорт воситалари ҳайдовчиларининг йўл ҳаракати қоидаларини бузиши жабрланувчига енгил тан жароҳати ёки анча миқдорда моддий зарар етказилишига олиб келиши билан боғлиқ ҳуқуқбузарликлар ташкил этади.\nБундан ташқари, Ўзбекистон Олий суди Маъмурий ишлар бўйича судлов ҳайъати томонидан назорат тартибида 3 754 та шикоят ва протестлар кўриб чиқилди, шундан 704 таси иш материаллари асосида ўрганилиб, қуйи судлар томонидан чиқарилган қарорларнинг 380 таси бекор қилинди ва 58 таси ўзгартирилди.


Татьяна ва Лола Каримова Ислом Каримов фонди тузилишини маълум қилишди\n10:07 / 18.11.2016 86572\nЛола Каримова-Тиллаева “Фейсбук”даги расмий саҳифасида онаси ҳамроҳлигида Ўзбекистоннинг биринчи Президенти Ислом Каримовнинг Оқсаройдаги иш кабинетига боргани ҳақида ёзди.\n“Юртимизнинг биринчи Президенти оламдан ўтганларига икки ярим ой бўлди. Отамнинг хотиралари ва ҳаётда амал қилган тамойилларини абадийлаштириш мақсадида мен онам билан биргаликда Ислом Каримов номи билан аталувчи жамоатчилик хайрия Фондига асос солдик. Фонд ўз олдига Ўзбекистоннинг биринчи Президенти хотирасига бағишланган музейни ташкил қилиш ва Ватанимиз мустақиллигининг асосчиси тўғрисида мақола ва асарлар нашр этишни мақсад қилиб олган”, деб ёзади Лола Каримова-Тиллаева.\n“Фонднинг бирламчи вазифаларидан бири мамлакатимиз ҳамда ҳорижда Ўзбекистоннинг тарихий, маданий ва адабий меросини тарғиб қилишга мўлжалланган дастурларни амалга оширишдан иборатдир.\nОна юртимизнинг анъаналари, адабиёти ҳамда халқимизнинг бой маданий меросининг бошқа жабҳаларига тегишли адабиётлар нашр этмоқлик ҳам Фонд фаолиятининг муҳим йўналишларидан бири бўлади.\nЎзбек замонавий тасвирий санъат мактабини тараққий эттириш мақсадида Ислом Каримов Фонди ўзбек санъат усталари томонидан яратилган энг яхши асарлар коллекциясини тўплашни ҳамда машҳур рассомлар ва истеъдодли ёш санъаткорларнинг кўргазмаларини ташкил этишни ўз бирламчи вазифаларидан бири қилиб белгилаган.\nИслом Каримов Фонди мана 14 йилдан буён ота-она қарамоғисиз қолган ва ногирон болалар ва ёшларга ҳар томонлама ёрдам кўрсатиб келаётган “Сен ёлғиз эмассан” жамоатчилик болалар фонди билан ҳам ҳамкорликда фаолият олиб боради.\nИслом Каримов Фонди юртимизда истиқомат қилувчи кўпгина инсонларга ўз салоҳиятини амалга оширишда ёрдам бериб, она Ўзбекистонимизнинг маданий ва маърифий ривожига ўз салмоқли ҳиссасини қўшади, деб умид қиламан.


Сунъий идрок Россия талабаларининг билимини баҳолашда ёрдам беради - zarnews.uz\nСунъий идрок Россия талабаларининг билимини баҳолашда ёрдам беради\nТалабаларни қониқарсиз ўзлаштиришини сунъий идрок ёрдамида аниқлаш хизмати 2021 йилда яратилади. Бу ҳақда EDCrunch University НИТУ "МИСИС" марказининг директори Нурлан Киясов маълум қилди, деб ёзади РИА Новости.\nСунъий идрок талабаларни ўзлаштириш, маърузалардаги фаоллиги, талабалар ҳаётидаги фаоллиги ва ҳулқи каби кўрсаткичлар бўйича баҳолайди. Бу олий таълим муассасалари маъмуриятга талабанинг ўзлаштириш фаоллиги бўйича йўналишни аниқлашда ёрдам беради: масалан талабани ўқишдан четлатиш ёки рағбатлантириш. Охирги қарорни илгаригидек деканат чиқаради.\nХизматни тарғиб этиш 2019 йилдан бошланиши таъкидланган. 2021 йилга келиб айрим университетларда тажриба намуналари иш бошлайди.\nТеглар: талабалар Россия\nТалабалар - меҳрибон\nПякяхин конидаги ёнғинда ҳалок бўлган ўзбекистонликларнинг жасади ватанга олиб келинди\nХавфсизлик нуқтаи назаридан 21 декабр куни барча талабалар турар жойлари ёпилади\nЎтган йили Самарқандда 198 нафар йўловчи божхона қонунбузилиш ҳолатларини содир этган\nТИВ: Ухань шаҳрида 30 дан ортиқ ўзбекистонлик талабалар бўлиши мумкин\nФармонқулда ҳозирча мактаб қурилмайди. Чунки қишлоққа яқин масофаларда бир эмас, иккита мактаб бор\nТилнинг ранги саломатлик тўғрисида хабар беради\n6 ойлик чақалоқни ўлдирган аёл қамалди\nсенат йиғилиши ёнғин Президент Олий Мажлис Хитой вирус Мурожаатнома Футбол Бош вазир тайинлов суд иши Аёл


Эронда норозилик давом этмоқда\nТеҳрондаги кузатувчилар шаҳардаги вазиятни таранг, деб баҳоламоқдалар.\n14 июн куни амалдаги президент Маҳмуд Аҳмадийнажоднинг қайта сайланганидан норози одамларнинг Теҳрон кўчаларидаги намойишлари давом этди.\nЭрон ҳукумати 14 июн куни Аҳмадийнажоднинг қайта сайлангани муносабати билан бир неча байрам тадбирларини эълон қилди.\nЭрон олий раҳнамоси оятуллоҳ Ҳаманаий эса бу сайловни “буюк раҳмат”, деб баҳолади ҳамда Аҳмадийнажод халқ тарихида “янги давр”ни бошлашига ишонч билдирди.\nҚайта сайланган Маҳмуд Аҳмадийнажод 14 июн куни давлат телевидение орқали ислоҳотчи рақиби Мирҳуссайн Мусавий устидан ғалабасини эълон қилди. Аҳмадийнажод ўз тарафдорларини байрам билан қутлаётган бир паллада эса Теҳрон кўчаларида норозилик намойишлари давом этди.\nАҳмадийнажодга ғалабани бой берган ислоҳотчи номзод Мирҳуссайн Мусавийни қувватлаган юзлаб намойишчилар сайлов натижалари сохталаштирилган, дея норозилик билдирмоқда.\nНамойишчилар “Диктаторга ўлим!”, “Мусавий, сайловимизни қайтиб бер!” мазмунидаги шиорларни қўлда тутиб, ўз норозилигини ифода қилди. Уларнинг сафида бўлган талаба Маҳдий Гулру Теҳрон кўчаларидаги намойишлар кайфиятини шундай тасвирлади:\n- Норозилар шиорларни тутиб олди ва ўз талабларни жўровозда ифода қилди. Улар ўзлари берган овозни қайтиб берилишини талаб қилдилар.\nБаъзилар сайловда бошқа иштирок этмаслигини айтди. Баъзи ҳолларда эса улар олий раҳнамони ҳам танқид қилди.\nНамойишчилар шовқини кучайган пайтларда эса хавфсизлик кучлари келиб, уларни бостиришга ҳаракат қилди, - деди теҳронлик талаба.\n13 июн куни оқшом бошланган норозилик намойишлари 14 июн куни ҳам давом этди ва Теҳроннинг баъзи ҳудудларди намойишчилар билан полиция ўртасида тўқнашув келиб чиқди.\nТеҳрондан олинган хабарларга кўра, Мусавийнинг 200 га яқин тарафдори полицияга қарата тош улоқтиришни бошлаган. Полиция эса бунга жавобан кўзни ёшлантирувчи газ қўллаган.\nПолиция расмийсига кўра, қўлга олинган орасида 10 нафари тартибсизликларни уюштирганликда гумон қилинмоқда, қолганлари эса тез орада қўйиб юборилади.\nШу билан бирга намойишчини кузатаётган хорижлик мухбирлар ҳам полиция томонидан калтаклангани, уларнинг баъзилари ҳибсга олингани хабар қилинди.\nСайлов олдидан ва сайлов куни блок қилиб қўйилган смс алоқалари 14 июн куни ҳам ишламади. Бундан ташқари, интернетдаги “Facebook” ва “Youtube” сайтлари ҳам блок қилиб қўйилди.\nТеҳрондаги кузатувчилар шаҳардаги вазиятни таранг, деб баҳолади. Айни пайтда мамлакатдаги нодавлат ташкилотлари ва мухолиф сиёсий гуруҳлар сайлов натижалари бекор қилинишини талаб қилмоқда.\nМаҳмуд Аҳмадийнажод эса сайлов “эркин ҳамда соғлом” ўтганини таъкидлади. Аммо, ислоҳотчилар кенг кўламда сохталаштиришлар бўлганини даъво қилмоқда.\nҲозир Белгияда қувғинда яшаётган ислоҳотчи сатирачи Иброҳим Набавий шундай дейди:\n- Сайлов натижаларида оддий математик хатолар кўзга ташланди. Улар, ҳатто, сайлов натижаларини тузукроқ сохталаштиришни ҳам эплолмаган.\nМен ҳукуматнинг бу ҳаракатларини қандай ифодалашга ҳам ҳайронман. Уятсизлик, мантиқсизлик, деса бўлар, балки, - дейди Белгияда яшаётган эронлик ислоҳотчи сатирачи.\nСайлов натижалари хусусида тарқатган ёзма баёнотида Мусавий июн сайловини “афсун”, деб атади ва бу сайлов Эрон келажагини вайрон қилувчи оқибатларга эга, деб фикр билдирди.\nДарвоқе, Мирҳуссайн Мусавий жума куни сайловда овоз берганидан сўнг жамоатчиликка кўриниш бергани йўқ ва шу кунларда унинг уй қамоғида экани ҳақида овозалар бор. Аммо, ислоҳотчиларга тегишли “Mowj” интернет нашри буни инкор қилмоқда.\nАйни пайтда Мусавийнинг баъзи тарафдорлари сешанба куни халқаро иш ташлаш ўтказишни таклиф қилмоқда.


Beeline: Ёз якунининг оташин TOП-10 хитлари » Скачать музыку бесплатно новинки музыки 2016-2017\nКомментариев: 0 Просмотров: 728 Дата: 27-08-2015, 12:00 Beeline “Менинг мусиқам” (Ring Back Tone (RBT) – кутиш гудоклари ўрнига мусиқа) хизмати рингтонларининг ТОП-10 талиги тақдим этади. “Менинг мусиқам” хизмати 2007 йил июн ойида ишга туширилган. У қўнғироқ қилаётган абонент учун стандарт уланиш сигналини оммавий мусиқа, ҳазил ёки ғаройиб товуш билан алмаштириш имконини беради. Эндиликда “Менинг мусиқам” http://sm.beeline.uz сайтидан мусиқа харид қилинганда, 0644 рақамига қўнғироқ қилинганда, шунингдек, мусиқани кўчириб ёки совғага олганда автоматик равишда ишга тушади. Бундан ташқари, дўстингизнинг сизга ёқиб қолган мусиқасини, агар у ҳам Beeline абоненти бoлса, осонгина кўчириб олиш мумкин. Бунинг учун мусиқани гудок ўрнида эшитаётган вақтда * ни териш зарур. Бундан кейин телефонга SMS келади, унга, агар дўстингизнинг мусиқасини ўрнатишни истасангиз, “Ҳа” сўзи, истамасангиз, “Йўқ” сўзи билан жавоб қайтаришингиз керак.


19:07 / 07.01.2018\nЭрон ҳукумати мамлакатда ҳукуматга қарши намойишлар сабабли Telegram мессенжерига киритилган тақиқни тўлиқ олиб ташлади. Бу ҳақда 6 январда Fars ахборот агентлиги маълум қилди.\nАхборот агентлиги маълумотларига кўра, Instagram ва Telegram ижтимоий тармоғига кириш Эрон миллий хавфсизлик олий кенгаши қарори билан 31 декабрда киритилган вақтинчалик тақиқ бекор қилингандан кейин очилди. Instagram’дан тақиқ 5 январда олинган.\nАввалроқ Эроннинг ахборот-коммуникация технологиялари вазири Муҳаммад Жавод Озори Жаҳрумий агар “террорчилар каналлари” ёпилмаса, Telegram’ни тўлиқ блоклаш билан таҳдид қилганди. Эрон Мажлиси президиуми вакили Баҳрус Неъматийнинг тушунтиришича, парламент аъзолари мессенжернинг тақиқланиши узайтирилишини қўллаб-қувватламаганлар ва унга доимий асосда киришни тақиқлашга қарши чиққанлар. Неъматийнинг таъкидлашича, дастур Эрон ҳалқи душманлари томондан қўллангани сабабли тўсилган, шу муносабат билан Telegram раҳбариятини бундай ҳодисаларга қарши қатъий чоралар кўришга чақирган. Акс ҳолда Эрон ҳукумати бошқа шунга ўхшаш сервисларни қўллаш имкониятини кўриб чиқиши мумкин.\nЭронда ҳукуматга қарши намойишлар 28 декабрда бошланганди. Мамлакатнинг турли шаҳарларидаги намойишчилар нарх-наво кўтарилишидан норозилик билдиришган.


Саудия клуби ҳукуматнинг Қатар билан дипломатик алоқалари узилиши сабаб мўмай даромаддан воз кечди\n14:00 / 05.06.2017\nСаудия Арабистони шарафини ҳимоя қилувчи Жидданинг «Ал-Аҳли» клуби ўзининг реклама ҳомийларидан бири билан шартномани бекор қилди. Бу ҳақда клуб расмий твиттерида баёнот берилган.\nМанбага кўра, клуб Қатарнинг Qatar Airways авиакомпанияси билан реклама ҳомийлик шартномасини бекор қилган. Бунга Саудия Арабистони ҳукуматининг Қатар билан дипломатик алоқаларни бутунлай тўхтатгани сабаб бўлган.\n«Ал-Аҳли» клуби Саудия Арабистони Ҳукумати йўналишига асосан Qatar Airways билан тузган реклама шартномасини бекор қилади», дейилад клуб баёнотида.\nЭслатиб ўтамиз, Саудия Арабистонидан ташқари, Миср, Баҳрайн ва Бирлашган Араб Амирликлари минтақани беқарорлаштираётганликда айблаб, Қатар билан дипломатик алоқаларни узган. Бу мамлакат ҳукуматлари Қатар террорчилик гуруҳларини, жумладан «Мусулмон биродарлар»ни қўллаб-қувватлаб келаётганини таъкидлаган. Расмий Ар-Риёд Қатар билан ҳаво чегараларини ҳам ёпган ва барча ерусти, денгиз ва ҳаво қатновларига чек қўйган.\nҚатар дипломатик алоқалар


ВАТАН ТУЙҒУСИ ҚАЛБДА ИЛДИЗ ОТАДИ! » Namangan yoshlar markazi\nNamangan yoshlar markazi » Fikrlar » ВАТАН ТУЙҒУСИ ҚАЛБДА ИЛДИЗ ОТАДИ!\nFikrlar / Raqs\nВатан — инсон учун бебаҳо бойлик. Ватаннинг борлиги одамга беқиёс куч-қудрат, ғайрат-шижоат бахш этади. Мен уйда ота-онамдан, бувим ва бувамдан, коллеждаги устозларимдан ҳамда мени ўраб турувчи зиёли инсонлардан Ватан ҳақида кўп гапларни эшитганман. Ватанпарвар инсонлар ҳақида филм ва спектакллар кўрганман, китоблар мутолаа қилганман. Она юрт ҳақида шеърлар ёд олганман, ўртоқларим билан қўшиқлар куйлаб, расмлар чизганман. Бу туйғу инсонларнинг қалбидан чуқур ўрин эгаллайди. Шунинг учун ҳам инсон борки, барчаси ўз ватанини севиб ардоқлайди, уни ҳеч қандай бойликка алишмайди. Унга нисбатан бирор-бир хавф туғиладиган бўлса, юртини ҳимоя қилиш учун курашга отланади.\nэътибор бериб қараганда, дунёдаги барча мард ва қаҳрамон инсонлар, аввало, Ватанни севгани учун қалбларида Ватан туйғуси жўш ургани учун ҳам ботирлик кўрсатиб, ном қозонганлар. Шу туйғу боис, кишилар Ватан ҳақида куйлайдилар, юртнинг тақдирига куюнадилар, унинг равнақидан қувонадилар. Демак, она юрт инсонни ўз бағрида вояга етказибгина қолмай, унга энг муқаддас туйғуларни, энг гўзал таассуротларни бағишлайди.\nВатан туйғуси инсонларга умри давомида ҳамроҳ бўлади ва йиллар сайин сайқалланиб боради. Унинг ўзи қанчалик бебаҳо бўлса, у билан боғлиқ туйғулар ҳам шунчалик бебаҳодир. Шунинг учун ҳам, уларни ёшликдан тарбиялаб бориш, камолга етказиш катта аҳамиятга эга. Президентимиз таъбири билан айтганда, “Ватан туйғуси, Ватан тушунчаси биз учун саждагоҳдек муқаддас, саждагоҳдек пок ва улуғ бўлмоғи керак”.\nВатанни билиш — дунёни билиш, ўзликни англаш, ҳар бир инсоннинг бутун башарият билан қанчалик боғлиқ, алоқадор эканини тушуниш йўли ҳам демакдир.\n“Тақдиримсан бахтимсан эркин ва обод Ватан”\nЎзбекистон – биз учун ягона ва буюк Ватан!\nВатанни севиш саодати\nFatal error:  operator not supported for strings in /var/www/vhosts/namyom.uz/httpdocs/index.php on line 303


Motorola Moto G смартфонининг янги авлодини намойиш этди\n15:15 / 18.05.2016\nАмериканинг Motorola компанияси Ҳиндистонда ўтказган матбуот анжуманида Moto G смартфонининг тўртинчи авлодини омма эътиборига ҳавола этди. Янгиланган телефон қаторига 3та модель киритилди: "оддий" Moto G, такомиллаштирилган Moto G Plus ва бирмунча арзонроқ Moto G Play. Улар Бразилия ва Ҳиндистонда аллақачон сотила бошланган.\nАйтиш жоизки, Moto G ва Moto G Plus кўрсаткичлари бир-бирига жуда ўхшаш. Иккала қурилма ҳам 1080р ўлчамли 5,5 дюймли экранга, Snapdragon 617 процессори ва Adreno 405 графикаси, 3000 мА*с аккумулятор ҳамда 2 дан 4 гигабайтгача оператив хотирага эга.\nМотороланинг янги маҳсулотлари Android (Marshmallow) операцион тизимида ишлайди, аммо унинг интерфейсига Moto Display ва Moto Actions каби бирмунча ўзгартиришлар киритилган. Уларга ўрнатилган хотиралар ҳажми моделига қараб, 16, 32 ёки 64 ГБни ташкил этади.\nMoto G Plus "оддий" моделдан иккита функцияси билан фарқ қилади: уйга қайтиш нуқтасига жойланган бармоқ изларини скан қилиш ускунаси ва бирмунча сифатлироқ камераси билан фарқланади. Агар Moto Gга 13 мегапикселли фотосенсор ўрнатилса, Plus модели 16 мплик камерага эга бўлади. Бундан ташқари, у лазерли ва фазавий автофокусли бўлади.\nMoto G 2016 оиласининг учинчи арзон вакили бу Moto G Play ҳисобланади. У 720р ўлчамли 5 дюймли экранга эга соддалашган моделдир. У бирмунча соддароқ Snapdragon 410 процессори, 2 Гблик оператив хотира ва 8 мпли камерага эга бўлади. Унинг флеш-хотираси 8 ёки 16 Гб билан чекланади.\nЯнги смартфонлар савдоси Буюк Британияда июнь ойида бошланади. Moto G 169 фунт, Plus эса 199 фунтдан сотилади. G Playнинг савдога чиқиши муддати минтақага қараб ўзгаради. Умуман, у ҳам ёз мавсумида дилерларга етказиб берила бошланади.


“Арқадағ”дан жиддий қарорлар: Туркманистонда қатор амалдорлар лавозимидан бўшатилди | Qalampir.uz\n“Арқадағ”дан жиддий қарорлар: Туркманистонда қатор амалдорлар лавозимидан бўшатилди\nОлам\t04 Июль 18:02 14374\nКеча, 3 июль куни Туркманистон Президенти Гурбангули Бердимуҳамедов Вазирлар Маҳкамасининг кенгайтирилган йиғилишини ўтказди, унда ҳукумтнинг 6 ойлик фаолияти сарҳисоб қилинди. Мажлисда вазирликлар ва идоралар, олий ўқув юртлари раҳбарлари, оммавий ахборот воситалари, Ашхобод ва вилоятлар ҳокимлари ва уларнинг ўринбосарлари иштирок этди. Бу ҳақда Туркманистон давлат ахборот агентлиги хабар бермоқда.\nЙиғилишда жорий йилнинг олти ойи давомида миллий иқтисодий комплекс тармоқларини ривожлантириш якунлари сарҳисоб қилинди. Тегишли ҳисоботлар тингланди ва бажарилган ишлар баҳоланди. Мамлакатни ижтимоий-иқтисодий ривожлантириш дастурларини амалга оширишдаги ютуқлар муҳокама қилинди, йилнинг иккинчи ярмидаги устувор вазифалар белгилаб олинди ва кадрлар масаласи кўриб чиқилди.\nДавлат раҳбари асосий масалаларга тўхталиб, Баҳоргул Абдиевани бошқа ишга ўтганлиги муносабати билан Вазирлар Маҳкамаси раисининг ўринбосари лавозимидан озод этди.\nПрезидент Марв вилояти ҳокими Меҳрижамол Мамедовани вазифасидан озод қилиб, уни ҳукуматда маданият ва оммавий ахборот воситалари соҳасидаги фаолиятини назорат қилувчи бош вазир ўринбосари этиб тайинлади.\nШундан сўнг давлат раҳбари А. Атабаевани Марв вилояти ҳокимининг ўринбосари этиб тайинлаш тўғрисидаги қарорини эълон қилди ва уни таълим вазирининг ўринбосари лавозимидан озод қилди.\nНурмамет Гарлев ишдаги жиддий камчиликлар учун Давлат телевидение, радиоэшиттириш ва кинематография давлат қўмитаси раиси лавозимидан бўшатилди. Туркманистон Президенти Арслон Ашировни ушбу лавозимга тайинлади ва уни Давлат ахборот агентлиги раисининг ўринбосари лавозимидан озод қилди.\nПрезидент Гурбангули Бердимуҳамедовга даромадларни кўпайтириш ва харажатларни қисқартириш бўйича таклифлар ва мамлакатнинг жорий йилги асосий молиявий режасида назарда тутилган маблағлардан мақсадли фойдаланиш тўғрисида маълумот берилди.\nДавлат раҳбари Молия ва Иқтисодиёт вазири, шунингдек, Европа Иттифоқининг халқаро техник ёрдам бўйича миллий мувофиқлаштирувчиси ва Туркманистон ҳукуматидан Жаҳон банкининг Туркманистон бўйича менежери Азизгелди Аннамуҳаммедов бошқа лавозимга ўтиши муносабати билан эгаллаб турган лавозимидан бўшатилганини эълон қилди.\nМолия ва иқтисодиёт вазирининг ўринбосари бўлиб ишлаб келаётган М. Сердаровни Азизгелди Аннамуҳаммедовнинг ўрнига тайинлади.\nТуркманистон Президенти бир қатор шахсий қарорларни эълон қилди. Ишда йўл қўйилган камчиликлар учун Мурод Арчаев "Turkmengaz" давлат концерни раиси лавозимидан озод этилди. Президент Б. Амановни давлат концерни раҳбари этиб тайинлади.\nШунингдек, спорт ва ёшлар сиёсати вазирининг ўринбосари бўлиб ишлаб келаётган Гулмурод Оғамуродов вазирликка раҳбар этиб тайинланган.\nБундан ташқари, Оразгелди Гурбанов таълим вазири этиб тайинланган.\nБердимуҳамедов биринчи ярим йилликдаги натижалардан қониқиш ҳис қилганини билдирди ҳамда раҳбарларга йиғилишлар ўтказишни ва яқин кунлардаги иш натижаларини муҳокама қилишни буюрди.\n"Вилоят ҳокимларидан ташқари, барча ҳукумат вакилларига 7 июлдан 6 августгача таътил берилади", деди у.\nУ мамлакат агросаноат комплекси раҳбарларига пахта йиғим-теримига ҳозирлик кўрилаётгани сабабли, дам олишлари масаласини ўзлари ҳал қилишларини маълум қилди.\n22 Октябрь 18:27 44399\n22 Октябрь 22:25 23837\n23 Октябрь 15:21 23570


Бинобарин, ушбу нуфузли тадбирда иқтисодиётнинг муҳим таркибий қисми, инсоннинг ҳаёт даражаси ва турмуш фаровонлиги асоси бўлган айни шу соҳаларни ривожлантириш борасида тўпланган Ўзбекистон тажрибаси атрофлича ўрганилади. Бу эса халқаро миқёсда унга бўлган қизиқишни янада ошираётир. Анжуманда АҚШ, Хитой, Франция, Германия, Италия, Буюк Британия, Корея Республикаси, Австрия, Ҳиндистон, Озарбайжон, Бельгия, Болгария, Венгрия, Индонезия, Латвия, Литва, Польша ва Словакия каби давлатлардан кўплаб олимлар, экспертлар, инвесторлар ҳамда халқаро ташкилотлар раҳбар ва вакиллари иштирок этиш учун мамлакатимизга ташриф буюргани ана шундан далолат беради.\nХалқаро конференция олдидан кеча меҳмонлар гуруҳларга бўлинган ҳолда, Тошкент шаҳри ва вилояти, шунингдек, Самарқандда бўлиб, соҳада амалга оширилаётган ислоҳотлар, фермер хўжаликлари, озиқ-овқат саноати корхоналари билан яқиндан танишдилар.\nБугун кўҳна Тошкент нафақат ўзининг қадимий осориатиқалари, маданий ва тарихий иншоотлари, балки замонавий шаҳарсозлиги ҳамда кўркам қиёфаси, юксак иқтисодий ва инвестициявий салоҳияти билан дунё аҳлини ўзига жалб этмоқда. Зеро, мустақиллик йилларидан бошлаб давлатимиз раҳбарининг бевосита ташаббуси билан пойтахтимизда улкан бунёдкорлик ишлари амалга оширилаётир. Натижада шаҳарнинг қиёфаси тубдан ўзгариб, таниб бўлмас даражада кўркамлик касб этди.\nШу билан бирга, Тошкентда тадбиркорлик фаолияти қўллаб-қувватланаётгани, хорижий инвесторлар учун қулай шарт-шароитлар яратиб берилаётгани туфайли у мамлакатимизнинг йирик саноат марказларидан бирига айланди. Шунинг учун ҳам ўз фаолиятини бу шаҳар билан боғламоқчи бўлган чет эллик сармоядорлар йил сайин кўпайиб бораётир.\nДарҳақиқат, бу ерда иқтисодиётимизнинг автомобилсозлик, қишлоқ хўжалиги машинасозлиги, енгил саноат, электротехника, кимё, нефть-кимё, фармацевтика, ёғочни қайта ишлаш, қурилиш материаллари, мебелсозлик, айниқса, озиқ-овқат саноати тобора тараққий этмоқда. Мазкур тармоқларнинг корхоналари энг замонавий технологиялар билан қайта жиҳозлангани ва изчил модернизация қилинаётгани туфайли жаҳон бозорида харидоргир бўлган юқори сифатли маҳсулотлар тайёрлашга эришилаяпти. Уларнинг асосий қисми дунёнинг қатор давлатларига экспорт қилинаётгани, айниқса, қувонарлидир.\nДавлатимиз раҳбарининг ташаббуси билан ўтказилаётган “Ўзбекистонда озиқ-овқат дастурини амалга оширишнинг муҳим захиралари” мавзуидаги халқаро конференция иштирокчилари дастлаб “Gold Dried Fruits” масъулияти чекланган жамиятида бўлдилар.\n2013 йилда ташкил этилган бу корхона Германия, Бельгия, Хитой каби давлатларнинг замонавий технологиялари билан жиҳозланган. Улар ёрдамида бир кеча-кундузда 120 тонна сабзавот қуритилаётир. Қуёш нурига тўйиб пишиб етилган, витаминларга бой, энг асосийси, экологик тоза қишлоқ хўжалиги маҳсулотлари сифатли қайта ишланаяпти. Бунинг самараси ўлароқ, у жаҳон бозорида мустаҳкам жой эгаллади. Тайёр маҳсулотларнинг 90 фоизи АҚШ, Германия, Украина сингари дунёнинг ўнга яқин мамлакатларига сотилаётгани бунинг тасдиғидир.\n— Ўзбекистон ва Бельгия ўртасидаги алоқалар барча соҳалар, хусусан, иқтисодиётнинг озиқ-овқат саноатида жадал ривожланмоқда, — дейди ўарбий Фландриянинг “INAGRO” қишлоқ хўжалиги илмий тадқиқот маркази директори Мия ДЕМИЛМИСТЕР. — Буни мазкур корхона мисолида ҳам кўриш мумкин. Негаки, хом ашёни чуқур қайта ишлаш жараёнида Бельгия ускуналаридан фойдаланилаётган бўлса, қуритилган сабзавотларга бизнинг мамлакатда талаб ниҳоятда катта. Чунки серқуёш ўлкангизда етиштирилган қалампир, булғор қалампири, бақлажон, карам, қизил лавлаги — барча-барчаси витаминларга бойлиги, ажойиб мазаси билан устунликка эга. Ана шу маҳсулотларни 2 йилгача сақлаш мумкинлиги буни яққол тасдиқлаб турибди.\nДолзарб мавзуда ташкил этилган конференция озиқ-овқат саноатидаги ҳамкорлигимизни янги босқичга кўтаришга, юртингиздан ишончли ҳамкорлар топишимизга хизмат қилиши билан жуда аҳамиятлидир.\nЧет эллик меҳмонлар учун “Green World” ёрлиғи туширилган маҳсулотлар янгилик эмас. Нега деганда, ушбу номдаги қўшма корхонада ишлаб чиқарилаётган табиий шарбат ва нектарлар, мева-сабзавот концентрати ва қайласи, мураббо ва жемлар хорижий давлатларда анча шуҳрат қозонган. Шу боис бўлса керак, айнан мазкур тадбиркорлик субъектига ташриф буюришини эшитган соҳа мутахассислари қувончини яшира олмадилар.\n— Жаҳоннинг кўплаб давлатларида бўлиб, у ерда етиштирилган меваларни, улар асосида тайёрланган маҳсулотларни татиб кўрганман, лекин ҳеч қайсиси Ўзбекистон заминида етилган неъматларнинг ўрнини боса олмади, — дейди Корея Республикасининг “OTTO Yung Heung Groceries Co., Ltd” компанияси президенти Хюнсу СЕО. — Айниқса, шарбатларини таърифлашга тил ожиз. Бизнинг компаниямиз ҳам бевосита шарбат ишлаб чиқаришга ихтисослаштирилгани учун соҳани яхши тушунаман. Сизларнинг биринчи ютуғингиз қулай географик жойлашув, мўътадил иқлим бўлса, иккинчиси, давлатингиз раҳбари томонидан саноатни ривожлантиришга алоҳида эътибор қаратилаётганидир. Шунинг учун иқтисодиётингиз жадал суръатларда ривожланиб, халқаро миқёсдаги обрў-эътибори ортиб бормоқда. Ўз бизнесини юртингиз билан боғлашни хоҳловчи инвесторлар кўпаяётганининг боиси ҳам шу, аслида.\nКорхона цехларида бўлиб, мевани қайта ишлаш жараёни билан яқиндан танишдик. Шу аснода мутахассислар билан ўзаро фикр алмашдим. Уларнинг изланишга ўчлиги, янги таъм топишга интилиши кучлилиги эътиборимни тортди. Қаранг, фақат шарбатнинг ўзидан тўрт хил бренд остида ҳар биридан 20 хил ичимлик тайёрланар экан. Атайлаб ичиб кўрдим. Бирининг мазаси иккинчисини такрорламайди. Хуллас, ўрганадиган жиҳатлар кўп экан. Ўзбекистон билан мева ва сабзавот шарбатлари ишлаб чиқариш йўналишида ҳамкорлик олиб боришга қарор қилдим.\nАйни пайтда “Green World” қўшма корхонасининг Тошкент шаҳри ва Фарғона вилоятида иккита заводи фаолият кўрсатмоқда. Уларда кунига 350 тоннадан зиёд хом ашё қайта ишланаяпти. Бу жараёнда ISO 22000 озиқ-овқат хавфсизлиги ва экологик менежмент тизими жорий қилингани, маҳсулотнинг табиийлиги унинг ташқи бозорда харидоргирлигини таъминлаяпти: тайёр маҳсулотларнинг тенг ярми экспорт қилинаётир.\n— Чиндан ҳам, халқаро анжуман мавзуи ўта долзарб. Бугун дунё давлатларининг аксариятида аҳолини озиқ-овқат билан таъминлаш, “истеъмол савати”нинг мақбул тузилмасини шакллантириш муаммо бўлиб турибди, — дейди Литва қишлоқ хўжалиги институти, Қишлоқ хўжалиги ва ўрмончилик илмий тадқиқот маркази директори Витаутас РУЗГАС. — Юртингизда эса қишлоқ хўжалиги экинларидан ҳар йили мўл ҳосил етиштирилиб, ички эҳтиёж таъминланаётгани, экспорт кўрсаткичи ошиб бораётгани эътиборга молик. Одамларнинг ҳаёт даражаси ҳам юқори экан. Бозорларда озиқ-овқат маҳсулотлари жуда сероб ва арзон. Бу агросаноат тизимида амалга оширилаётган ислоҳотлар юксак самаралар бераётганидан нишонадир.\nЎзбекистонга биринчи марта келишим эмас. Ўтган йили давлатингиз раҳбарининг ташаббуси билан ташкил этилган “Замонавий уй-жой қурилиши — қишлоқ жойларини комплекс ривожлантириш ва қиёфасини ўзгартириш ҳамда аҳоли ҳаётининг сифатини яхшилаш омили” мавзуида бўлиб ўтган халқаро конференцияда ҳам иштирок этган эдим. Унда мамлакатингизда қишлоқларни обод қилиш, янги тураржойлар барпо этиш, қишлоқ аҳолисининг ҳаёт даражасини юксалтириш борасида оламшумул ишлар амалга оширилаётганига гувоҳ бўлганмиз. Айниқса, Президент Ислом Каримов нутқида айтилган фикр-мулоҳазалар, илгари сурилган ғоялар менда ғоят катта таассурот қолдирган.\nОрадан бир йил ўтиб, мана, яна мамлакатингизга ташриф буюрдик. Биз Тошкентга бундан бир неча кун аввал келганимиз учун шаҳар билан яқиндан танишиш имкониятига эга бўлдик. Қисқа вақт ичида кўплаб бунёдкорлик ишлари амалга оширилгани, яшил майдонларнинг кенгайтирилгани, уларда нафақат дарахт ва гулзорларни суғориш, балки микроиқлим ҳосил қилиб, салқинлаштирувчи сув тизимлари ўрнатилгани, фавворалардек зилол сувнинг отилиб тургани эътиборимни тортди.\nПойтахтимиздаги қандолатчилик маҳсулотлари ишлаб чиқаришга ихтисослаштирилган “Lazzat Karamel” қўшма корхонаси конференция иштирокчилари учун навбатдаги манзил бўлди. Энг замонавий технологик линиялар билан жиҳозланган бу корхона ташкил этилганига ҳали кўп бўлгани йўқ. Унинг дастлабки маҳсулоти 2012 йилда сотувга чиқарилган бўлса, ўтган қисқа вақт мобайнида ички ва ташқи бозорда ўз ўрнини топа олди. Ҳозирги пайтда бу ерда йилига 4 минг тонна 30 хилдаги ширинлик ишлаб чиқарилаяпти. Уларни татиб кўрган халқаро экспертлар дарҳол ҳамкорлик қилиш истагини билдирдилар.\nЭрта тонгда нуфузли халқаро анжуман иштирокчилари билан биргаликда Юқори Чирчиқ туманига йўл олдик. Дастурга мувофиқ, энг аввал “Истиқлол” маҳалла фуқаролар йиғини ҳудудидаги намунали лойиҳалар асосида барпо этилган кўркам ва шинам уй-жой массивида меҳмон бўлдик. Ушбу масканда қарийб етти юз оила истиқомат қилаяпти.\nМеҳмонлар массивда инфратузилма объектлари, халқимизга хос ноёб институт — маҳалла фаолияти билан яқиндан танишиб, ҳайратини яширолмадилар. Болалар майдончалари ва мини-футбол стадионида шўх-шодон ўйнаб юрган навқирон авлоднинг қувончига шерик бўлдилар. Хонадонларга кириб, тўкин дастурхон атрофида меҳмон бўлиб, бир пиёла чой устида оила эгалари билан суҳбат қурдилар.\n— Аҳоли учун бундай қулай шарт-шароитларга эга хонадонларнинг имтиёзли нархларда қуриб берилаётгани, айниқса, жаҳон молиявий-иқтисодий инқирози асоратлари сезилаётган бугунги кунда таҳсинга сазовор, — дейди Буюк Британиянинг “Food sans Frontieres and Okeden Equine” компанияси директори Жоан Александр СЕФРЕ хоним. — Буларнинг барчаси юртингиз тараққиётнинг тўғри йўлидан кетаётганини кўрсатади. Хурсандчилик, ҳаётдан шукроналик ҳислари ушбу шинам тураржойларда яшаётган одамларнинг юз-кўзларида шундоқ кўриниб турибди. Шу ердаги новвойхонага кириб, саранжом-саришталикдан, қизариб пишган нонларнинг хушбўй исидан, мазали таъмидан баҳраманд бўлдик. Тўғриси, бундан олдин Ўзбекистоннинг мамлакатимиздаги элчихонасида ўзбек патиридан истеъмол қилганман. Ўшанда, албатта, юртингизга келишни дилимга туккандим. Ният холис экан, орзуим ушалди. Бизнинг компания ҳам новвойчилик ва унинг технологияларини етказиб бериш билан шуғулланади. Мазкур анжуман давомида Ўзбекистоннинг бу борадаги натижаларини яқиндан ўрганиш баробарида, тажрибамизни ўртоқлашишни ҳам режалаштирганмиз. Мана шундай имконият яратиб бергани учун Президент Ислом Каримовдан миннатдормиз.\nШундан сўнг ҳудуддаги интенсив боғлар салоҳияти меҳмонларга “Тошкент боғ-роғлари” МЧЖ мисолида тақдим этилди. Танаси кичик бўлса ҳам, меваси шиғил олма, нок, олхўри дарахтлари салобати, баравж ўсиб тургани ҳеч кимни бефарқ қолдирмади. Масъулияти чекланган жамият директори ўринбосари Холмат Багадировнинг айтишича, 50 гектар майдонда барпо этилган боғдан иккинчи йилнинг ўзидаёқ 15 тоннадан ортиқ ҳосил йиғилган бўлса, жорий йилда бу кўрсаткич 50 тоннага етиши кутилаяпти.\n— Ўзбекистон давлатингиз раҳбари ташаббуси билан ушбу нуфузли конференцияга мезбонлик қилаётгани бежиз эмаслигига барчамиз гувоҳ бўлаяпмиз, — дейди Жанубий Кореянинг “DISYS” компанияси ижрочи директори Хванг Ки КИМ. — Энг замонавий усулларда яратилган бундай мевали ҳудудлар, ҳақиқатан ҳам, мафтункор. Ўз навбатида, улар муҳим озиқ-овқат захираларидир. Боғларга тежамкор ва инновацион технологиялар жалб этилаётгани эса, биринчи навбатда, кутилаётган ҳосил прогнози ишончлилигини оширади, қолаверса, сувдек энг зарур ресурсдан оқилона фойдаланишни таъминлайди. Шу ўринда бозорларингизни айланганимни айтиб ўтмоқчиман. Расталардаги гилос, ўрик, қулупнайнинг мазасини татиган киши уларни егани сари егиси келаверар экан. Жуда хуштаъм. Конференция давомида соҳага оид янгиликлар билан яқиндан бохабар бўлиш ҳамда компаниямиз имкониятларини ҳавола этишни мақсад қилганмиз. Биз фермер хўжаликларига smart, яъни ҳар томонлама қулай, тезкор, илғор, қисқача айтганда, ақлли менежмент тамойилларини татбиқ этиш билан шуғулланамиз.\nШундан сўнг Зангиота туманидаги “Master delikatesov” масъулияти чекланган жамияти мутасаддилари ҳаммани ёруғ юз билан кутиб олди. Энг охирги русумдаги линиялар билан жиҳозланган завод фаолиятига мазмунли экскурсия уюштирилди.\n— Тошкентга 4 июнь куни етиб келдим, — дейди Сингапурнинг “Food Expertise” компанияси менежери Дороти Нео ПОХМН хоним. — Лекин чарчоқларимни тезда унутдим. Биласизми, юртингизга биринчи келиб, тезроқ саёҳат қилиш иштиёқи жўш ургани учун эмас, балки диёрингиздаги жуда ёқимли муҳит, меҳмондўстлик фазилатлари туфайли парвоз ҳорғинлиги тарқаб кетди. Ҳамроҳларим билан “Чорсу” бозорини айландик, ўзбек миллий ошхонасига бордик. Палов, сомса, қази, ҳалимдан татиб кўрдик. Ҳаммасининг таъми тилимда қолди. Яна қувватга бойлигини айтмайсизми?! Колбаса цехида тайёрланаётган маҳсулотлар ҳам сифатлилиги, турфа хиллиги билан талабларга тўла жавоб беради.\nШу ўринда Президент Ислом Каримов ташаббуси билан ташкил этилган мазкур нуфузли анжуман кун тартиби ниҳоятда мазмунли тузилгани, ташкилотчилик савияси юқори эканлигини алоҳида қайд этишни истардим. Айни пайтда Ўзбекистон озиқ-овқат саноати ютуқларига гувоҳ бўлиш, илғор тажрибаларини ўрганишга имконият яратилганидан беҳад мамнунмиз. Зеро, юртингизнинг озиқ-овқат саноатидаги ютуқлари залворли ва ўрганишга муносиб.\nМеҳмонлар тумандаги “Mehnat” масъулияти чекланган жамияти шаклидаги агрофирмага ҳам бориб, у ердаги қайта ишлаш технологиялари билан танишдилар.\nЖумладан, Италиянинг машҳур “Zacmi” компанияси асбоб-ускуналари ўрнатилган цех бошлиғи Нодир Зокировнинг қайд этишича, ўтган йили 1 млн. дона банкада консерва маҳсулотлари маҳаллий ва хориж бозорига чиқарилган бўлса, жорий йилда ушбу кўрсаткични 1,5 — 2 млн. тага етказиш режалаштирилган.\n— Экологик жиҳатдан тоза, табиий, тўйимли мева ва сабзавотларда инсон саломатлигини мустаҳкамлаш, иммунитетини оширишда жуда зарур витаминлар мавжуд, — дейди АҚШнинг Корнелл университети боғдорчилик лабораторияси бош техниги Майкл УИЛСОН. — Серқуёш юртингизда етиштирилган нафақат боғдорчилик неъматлари, балки помидор, бодринг, булғор қалампири, кулчақовоқ, сабзилар ҳам ана шундай хусусиятларга эга. Улар замонавий заводларда консервация қилинаётгани одамлар бундай неъматлардан нафақат ёз-кузда, балки қиш-баҳорда ҳам баҳра олишини таъминлайди. Бу давлат томонидан аҳолининг сифатли озиқ-овқат маҳсулотларига бўлган эҳтиёжини тўла қондириш, соғлиғини мустаҳкамлаш, мева-сабзавотларнинг сархил ҳолдаги захирасини шакллантиришга катта эътибор берилаётганини кўрсатади. Ана шундай бетакрор, йилдан-йилга ўзгариб, кўркамлашиб бораётган диёрингизга анжуман туфайли яна бир бор ташриф буюрганимдан ғоят шодман. Конференция эса дунё озиқ-овқат бозори тенденциялари, соғлом ва барқарор овқатланиш кўрсаткичлари, жабҳадаги молиявий-инвестициявий алоқалар, илм-фаннинг илғор ютуқлари, мева-сабзавот ва узумни сақлаш, логистика хизматлари каби долзарб йўналишлардаги қимматли маълумотлар, янгиликлар, тажрибаларнинг стратегик платформасига айланиши, шубҳасиз.\nСафар давомида меҳмонлар пойтахтимизнинг диққатга сазовор жойлари, жумладан, “Ҳазрати Имом” мажмуаси, Темурийлар тарихи Давлат музейи, “Фарҳод” бозорига ҳам ташриф буюриб, у ердаги обидалар, экспонатлар, бунёдкорлик иншоотларини томоша қилдилар.\nЕр юзининг сайқали, “ўарбда Рим, Шарқда Самарқанд” дея таърифланган афсонавий шаҳар нафақат илму маърифат бешиги сифатида маълум ва машҳур, балки ўзига хос иқлими, табиати, ҳосилдор ери, зилол суви, кўркам боғлари, ширин-шакар меваларию бетакрор сабзавотлари билан ҳам азал-азалдан эътироф этилган. Хусусан, Амир Темур бобомизнинг мазкур гўшада бунёд қилган боғларининг тавсифини билмаган, эшитмаган киши бўлмаса керак. Зеро, Соҳибқирон бобомизнинг табиатни, инсонни соғломлаштириш, чўл-биёбонларни ободонлаштириш ва деҳқончиликни ривожлантириш борасида жуда кўп ҳикматли сўзларни мерос қилиб қолдирганлиги ҳам бежиз эмас.\nХорижлик меҳмонлар Самарқандга ташрифи чоғида қўшма корхона, илғор фермер хўжаликлари, ишлаб чиқариш субъектларини бориб кўрдилар. Жумладан, улар Самарқанд туманида жойлашган “Оҳалик олтин боғи меваси” фермер хўжалиги, “Агромир Групп” компанияси ҳамда “Sam Ros Xolod” қўшма корхонасида бўлиб, юртдошларимизнинг ишлаш шароити, тажрибаси билан яқиндан танишдилар.\nМаълумот ўрнида айтиш керакки, “Оҳалик олтин боғи меваси” фермер хўжалиги тасарруфидаги 680 гектар майдонда олма, гилос ва бошқа мевали дарахтларнинг пакана ва яримпакана кўчатлари Германия, Польша, Греция ва Сербия давлатларидан келтириб экилган. Корхонада ҳосилдорлик гектар ҳисобига 2011 йилда 8, 2012 йилда 12, 2013 йилда 18 тоннани ташкил этган бўлса, 2014 йилда ушбу кўрсаткичнинг 25 тоннага етказилиши кўзда тутилмоқда. Ҳозирги кунда 143 нафар киши меҳнат қилаётган корхонада етиштирилаётган мевалар дунёнинг 6 та мамлакатига экспорт қилинади.\n— Ўзбекистон ҳақида кўп эшитганман, — дейди Франциянинг “Рepinieres Mercier” компанияси президенти Мигель МЕРСИЕ. — Тошкент, Хоразм, Бухоро, Хива каби шаҳарларнинг довруғи ҳақида анча-мунча маълумотга эгаман. Шу боис Президентингиз ташаббуси билан ташкил этилган анжуманга таклиф қилинганимдан бағоят мамнунман. Самарқандни кўриш энг катта орзуим эди. Ушбу конференция шарофати билан Ўзбекистонга, шу жумладан, эртакмонанд Самарқанд заминига келганимдан ниҳоятда хурсандман. Бу шаҳар тасаввуримдан ҳам ортиқ муаззам ва мунаввар экан. Тилларда достон тарихий обидалар — Амир Темур мақбараси, Регистон майдонини кўриб, қанчалик ҳайратланган бўлсам, замонавий иншоотлар ҳам шу қадар ҳавасимни келтирди. Бозорлардаги тўкинликдан кўзларим қамашиб кетганини-ку, айтмай қўя қолай. Умуман, қаерга бормайлик, ана шундай ҳайратлар оғушида қолдим. “Оҳалик олтин боғи меваси” фермер хўжалигида эса қизғин иш жараёнига гувоҳ бўлиб, англадимки, Ўзбекистон қисқа фурсатда энг илғор мамлакатлар қаторига чиқиб олгани бежиз эмас экан.\nСамарқандда биз қишлоқ жойларда намунавий лойиҳалар асосида қад ростлаётган уйларни ҳам бориб кўрдик. Ўн беш йил муддатга, энг кам фоизли кредит эвазига қурилиб, фойдаланишга топширилган хонадонлардаги замонавий шарт-шароитдан кўнглимиз яйради. Аҳоли учун бундай шароитлар яратиб берилаётгани мамлакатингизнинг мустаҳкам тараққиёт йўлидан бораётганлигини тасдиқлайди. Буларнинг барчаси Президент Ислом Каримовнинг узоқни кўзлаб юритаётган оқилона сиёсати маҳсулидир, десам, асло янглишмайман.\nЧет эллик мутахассислар эътиборини тортган “Агромир Самарқанд” қўшма корхонаси ҳам иқтисодий бақувват субъект сифатида ном қозонган. 2002 йилда ташкил этилган ушбу корхона мева-сабзавот консерваси, шарбатлар ҳамда нектарлар ишлаб чиқаришга ихтисослаштирилган. Компания 32 та бино ва 10 та қурилмадан иборат 4 та технологик ишлаб чиқариш цехини ўз ичига олган. Бу ерда иш сифати ва унумдорлигини янада яхшилаш мақсадида Швейцария, Германия, Италия каби давлатларнинг илғор технологиялари ўрнатилган бўлиб, 519 киши меҳнат қилмоқда. Компания сифат менежменти бўйича ISO 9001:2008 халқаро сертификатини қўлга киритгани эътирофга лойиқ.\nДунёнинг турли давлатларидан келган мутахассисларнинг Самарқанд туманида жойлашган машҳур қўшма корхоналардан яна бири — “Sam Ros Xolod”га ташрифи иш қизғин бораётган паллага тўғри келди. Мазкур қўшма корхонанинг 2008 йилда фойдаланишга яроқсиз, тошлоқ жойдаги 5,24 гектар ернинг ўзлаштирилиб, хорижий инвестиция эвазига Германия ва Хитойдан келтирилган замонавий технологиялар асосида қаддини тиклаб олганлиги тўғрисидаги маълумотлар меҳмонларни ҳайратга солди.\n— Давлатингиз раҳбари Ислом Каримов ташаббуси билан ташкил этилган мазкур конференция ўзининг долзарблиги билан ниҳоятда катта аҳамиятга молик, — дейди Италиянинг Флоренция провинцияси кенгаши аъзоси, “II Santuccio” ассоциацияси раиси Леонардо КОМУЧЧИ. — Ушбу нуфузли тадбирда қатнашаётганимдан беҳад хурсандман. Чунки бу ерга келиб, тажрибали боғбону миришкор деҳқонлар билан суҳбатлашдим. Уларнинг фикр-мулоҳазалари менда катта қизиқиш уйғотди. Юртимга қайтгач, ана шу тавсия ва кўрсатмалар асосида бир боғ ташкил қилишни дилимга тугиб қўйдим. Қолаверса, Ўзбекистондаги тўкин-сочинлик, фаровон ҳаёт тўғрисида мақолалар ёзмоқчиман. Шунингдек, яқинларимга, ҳамкасбларимга афсонавий Самарқанднинг маҳобатли обидалари ҳамда бугунги тараққиёти ҳақида, бу ерда фаолият кўрсатаётган улкан корхоналар, ёш-ёш ишчилар, уларнинг билимдонлиги, ғайрат-шижоати хусусида фахру ифтихор билан гапириб бераман.\nЎзбекистон нафақат саховатли замини, тотли мева-сабзавотлари, балки қишлоқ хўжалиги техникаси, машиналари ва эҳтиёт қисмларини ишлаб чиқариш саноатининг ривожланаётгани билан ҳам фахрланса арзийди. Мамлакатингизнинг ушбу йўналишда фаолият юритадиган фирма ва компаниялари билан ўзаро манфаатли алоқаларни йўлга қўйиш, муайян келишувларга эришиш имконига эга бўлганимиз учун ташаккур изҳор қиламан.\nМазкур рукндаги бошқа мақолалар: « Ахборот-коммуникация технологиялари\tМамлакат тараққиёти, иқтисодиёт барқарорлиги ва фаровонликнинг мустаҳкам асоси »


04 июл 2020, Тошкент вақти: 10:16\nГрета Тунберг ҳозирга қадар қатор мукофотлар билан тақдирланди.\nИқлим ўзгаришига қарши курашиб келаётган швециялик фаол Грета Тунберг Right Livelihood Award (“Тўғри ҳаёт тарзи учун”) мукофоти билан тақдирланди.\n“Альтернатив Нобель” мукофоти ўлароқ маълум бўлган ушбу мукофотга 1980 йил асос солинган. Мукофотни швед-герман саховатпешаси Якоб Икскюль Нобель жамғармаси атроф-муҳитни сақлаш ҳамда халқаро ривожланиш соҳасида иш олиб борган шахсларни тақдирлашдан бош тортгани учун жорий қилган.\nRight Livelihood Foundation эълон қилган баённомада 16 яшар Тунберг “илмий фактларга таянган ҳолда иқлим бўйича тезкорлик чора кўриш талабларини руҳлантиргани ҳамда кучайтиргани учун” тақдирлангани айтилади.\n“Унинг кутилаётган иқлим ҳалокатига қараб ўтирмай, қатъият билан курашаётгани миллионлаб тенгдошларини ўз фикрларини айтиб, тезкорлик билан иқлим бўйича чора кўрилишини талаб қилишга руҳлантирди”, дейилади баëнотда.\nТунберг руҳлантирган “Келажак учун жума кунлари” глобал иқлим ҳаракати 2018 йилнинг августида бошланган. Ўшанда Тунберг Швеция парламенти олдида “Иқлим учун мактаб акцияси” деб ёзилган қўлбола плакат билан ёлғиз ўтирган эди.\nТунбергнинг бу акцияси жаҳон бўйлаб кўплаб ёшларни руҳлантирди. Натижада миллионлаб ёшлар ҳукуматлардан иқлим ўзгаришининг олдини олиш учун кескин чора-тадбирларни амалга оширишни талаб қилиб митинг ўтказди. Ўтган ҳафта 150 дан ошиқ давлатда тахминан 4 миллион одам “Глобал иқлим намойиши” акциясида қатнашди.\nБу йилги Right Livelihood Award мукофоти яна уч шахсга берилди. Уларнинг бири Ғарбий Саҳрои Кабир мустақиллиги учун тинч йўл билан курашиб келаётган инсон ҳуқуқлари фаоли Аманиту Ҳайдардир.\nҲуқуқшунос Гуо Жанмей эса Хитойда аёллар ҳуқуқлари учун курашгани учун тақдирланди.\nБразилиянинг “Хутукара Яномамо бирлашмаси” ҳамда унинг етакчиси Дави Копенава эса Амазонкада биологик хилма-хилликни ҳамда маҳаллий халқларни ҳимоялаш йўлидаги саъй-ҳаракатлари учин тақдирланди.\nМукофотининг ҳар бир совриндорига бир миллион швед кронаси (103,000 АҚШ доллари) берилади.


Илон Маск яна дунёнинг энг бой одами мақомини йўқотди\nTesla ва SpaceX асосчиси Илон Маск Bloomberg талқини бўйича дунёнинг энг бой одами мақомини йўқотди. Tesla акциялари нархи пасайиши натижасида унинг бойлиги 15,2 млрд долларга камайиб, 183 млрд долларга тушиб қолди.\nTesla акциялари нархи 8,6 фоизга арзонлади, бу сентябрдан буён қайд этилган энг юқори кўрсаткич, деб ёзади Bloomberg. Нарх тушиши Маскнинг твиттерда ёзган изоҳи билан ҳам боғлиқ. Бизнесмен биткойн ва Ethereum курси «ростдан ҳам юқоридек кўринмоқда» деб ёзганди.\nМаск бу изоҳни Tesla криптовалютага 1,5 млрд доллар инвестиция киритгани тўғрисида хабар қилганидан икки ҳафта ўтгач ёзди. Маск 19 февраль куни компаниянинг биткойнга пул тикишини ақлсизлик деб атади.\nTesla акциялари нархи пасайгач, Маск дунёнинг энг бой одамлари рейтингида иккинчи ўринга тушиб қолди. Уни бойлиги 186 млрд долларга тенг бўлган Amazon асосчиси Жефф Безос қувиб ўтди.\nКиритилди: 19:35 23.02.2021. Ўқилди: 899 марта. Фикрлар сони: 0 та.


Reuters: Бучадаги қатлиомга Росгвардия жангчилари ва чеченистонлик ҳарбийлар алоқадор\nБуча кўчаларининг биридан топилган аёл жасади, 2022 йил 2 апрели\nReuters ахборот агентлиги Украинанинг Буча шаҳридаги қатлиомга оид кўламли суриштирув ўтказиб, истило чоғида шаҳарда Россиянинг қайси ҳарбий қисмлари бўлганини аниқлади.\nХусусан, маҳаллий аҳоли ўртасида ўтказилган сўровлар ва топилган ҳужжатларга мувофиқ, Киев вилоятида жойлашган мазкур шаҳардаги қотилликларга Росгвардиянинг “Витязь” бўлинмаси, Псковдаги 76-десант дивизияси ва чеченистонлик ҳарбийлар аниқланган.\nРоссиялик ҳарбийлар штаб ташкил қилган ва яқинидан саккиз кишининг жасади топилган Яблунский кўчасидаги бинодан Украина Миллий гвардияси аъзолари Константин Коршунов номига берилган шахсий гувоҳномани топишган. Reuters журналистлари Коршунов Росгвардиянинг “Витязь” бўлинмасига қарайдиган 3179-бўлим ҳарбийси бўлганини аниқлашган.\nБучадаги уйлардан бирида Александр Логвиненко номига йўлланган хат топилган. Reuters суриштирувига кўра, у псковлик десантчи бўлган.\nШунингдек, агентлик Буча ва шаҳар атрофида Рамзан Қодировга алоқадор учта чечен бўлинмаси бўлганини аниқлаган.\nАпрель ойи бошида Россия қўшинлари Бучани ташлаб чиқиб кетишганидан кейин украиналик расмийлар ва журналистлар шаҳар кўчаларидан кўплаб жасад топилганини хабар қилишган. Яна шаҳарда ўнлаб одам жасади кўмилган оммавий қабр ҳам топилган эди.


Украинадаги ҳарбий воқеалар «дарҳол» Марказий Осиё давлатларининг миллий валютасига таъсир қилди\nҚозоғистон Миллий банки тенге курсини қўллаб-қувватлаш учун ярим кун ичида 104 миллион доллар сарфлади.\nРегулятор матбуот хизмати хабарига кўра, бу қарор «геосиёсий вазият сезиларли даражада ёмонлашганда ташқи сектордан хатарларни реализация қилиш фонида нархлар барқарорлигини сақлаш зарурати билан боғлиқ».\nҚозоғистонда кун давомида валюта айирбошлаш шохобчаларида доллар қимматлашда давом этди ва куннинг иккинчи ярмидаги биржа савдолари якунларига кўра, доллар курси 465,9 тенгени ташкил қилди. Кун давомида тенгенинг тушиши 28 пунктни ташкил этди. 24 февраль куни эрталаб расмий курс 437 тенге эди.\nҚирғизистон Миллий банки ҳам ташқи ва ички валюта бозоридаги вазиятга изоҳ берди. Миллий банк хабарида таъкидланишича, Украинадаги воқеалар муносабати билан ҳамда АҚШ ва Европа Иттифоқи мамлакатлари томонидан Россияга қарши қўлланилиши мумкин бўлган санкциялар ҳақидаги маълумотлар фонида Россия рубли курсининг юқори ўзгарувчанлиги ташқи молия бозорларида кузатилмоқда. Бу ички валюта бозорида доллар курсининг ошишига олиб келди. Миллий банкнинг фикрича, бунга «кўп жиҳатдан психологик омиллар ва бозор иштирокчиларининг умидлари сабаб бўлмоқда».\n«Миллий банк» банк ҳамжамияти вакиллари билан мавжуд вазият ва юзага келиши мумкин бўлган хатарларнинг олдини олиш масалаларини муҳокама қилди. «Украина атрофидаги инқироз фонида ички валюта бозорида долларга талаб ортиб бормоқда. Вазиятни барқарорлаштириш учун Миллий банк валюта интервенцияларини амалга оширди. Зарур ҳолларда Миллий банк валюта бозорида иштирок этишда давом этади, уни мослаштириш учун зарур ресурслар ва воситаларга эга бўлади», — дейилади Миллий банк хабарида.\n24 февраль куни Қирғизистон банклари АҚШ доллари курсини кескин оширди. Эрталаб Америка валютаси 84,9 сомдан сотилди, 15:25да доллар курси 95 сомгача кўтарилди. Айрим банкларнинг мобил иловаларида валюта айирбошлаш имконияти ўчириб қўйилган.\nТожикистонда Россиянинг Украинага бостириб кириши ортидан рублнинг сомонига нисбатан курси кескин тушиб кетди.\n24 февраль куни айрим кредит ташкилотлари (“Эсхата банк» ва “Амонатбанк”) «Озоди» радиосига 1000 Россия рубли Тожикистон Миллий банки белгилаган курс бўйича 128 сомоний, бир кун аввалгидан 13 сомонийга арзонлашганини тасдиқлади.\nТожикистон Миллий банки рубль курсининг сомонийга нисбатан кескин тушиб кетгани ҳақидаги хабарларни тасдиқламади ёки рад этди. Тожикистонда 2016 йилдан бери Марказий банк кўрсатмаларига кўра рублдаги ўтказмалар қабул қилиш вақтидаги курс бўйича конвертация қилингандан сўнг фақат сомонийда берилади.


Тухумлардан жўжа очириш | АгроОлам.Uz\nДомой Паррандачилик Тухумлардан жўжа очириш\nТухумлардан жўжа очириш\nТухумдан жўжа очиб чиқиши унинг таркибидаги муртакнинг ривожланишини таъминлашни тақозо этади. Бу жараён табиий шароитда курк мокиён паррандаларнинг тухумнинг эмбрион ривожланиши даврида босиб ётиши билан таъминланади. Ҳозир ҳам шахсий ёрдамчи хўжаликларда жўжалар курк товуқлар ёрдамида очирилади. Бундай инстинктга фақат маҳаллий товуқлар эга бўлиб, зотли товуқлар бу одатдан маҳрум, ёки селексия натижасида ушбу феъл йўқотилган.\nСаноат паррандачилигида жўжалар албатта инкубатор ёрдамида очирилади, бу усул маълум даврда, хоҳлаганча жўжа олиш имконини беради.\nИнкубаторларда муртакнинг мўтадил ривожланиш учун зарур бўлган табиий ривожланишга хос шароитлар яратилган.\nТухумнинг сунъий равишда очиришга кишилар қадимдан қизиққан, дастлаб Осиё мамлакатлари ва Мисрда, кейинчалик Европада шундай ишлар амалга оширилган, яъни сунъий жўжа очириш табиий манбаалардан фойдаланиб амалга оширилган. ХВ асрдагина иссиқ сувдан фойдаланиб жўжа очириш Голландияда амалга оширилган. Биринчи инкубатор ХВИИ асрнинг иккинчи ярмида А.Г.Болотов томонидан яратилган. Фақатгина ХИХ асрнинг охирида электр инкубаторларининг кашф қилиниши ҳақиқатан ҳам паррандачиликда бутунлай янги даврни очиб берди. Дастлаб оддий, кейинчалик эса ъРекордъ, ъУниверсалъ типидаги тўлиқ автоматлаштирилган саноат инкубаторлари яратилдики, бу ҳол саноат паррандачилигининг ривожланишига катта туртки бўлди. Инкубасиялаш тухумлардан сунъий равишда жўжа очириш демакдир.\nШкафли русумдаги инкубаторларнинг юқори тарновларига муртаги етарли ривожланмаган, пасткиларига муртаги яхши ривожланмаган тухумлар терилади. Барча русумдаги инкубаторларларда хоҳлаган турдаги паррандалар тухумидан жўжа очириш мумкин.\nИнкубатсиянинг муваффақияти инкубаторларнинг тўғри тайёрланганлиги ва тухум сифатига боғлиқ, ҳамда инкубатсиялаш давомида жараёнларини андозалар асосида таъминлашдан иборат. Инкубаторга янги тухум қўйилишдан олдин обдон тозаланади ва дезинфексия қилинади. Танлаб олинган новага терилади ва газ билан ишланади. Тухумлар бутун, тоза бўлиши ва албатта оталанган бўлиши керак. Инкубатсияларнинг дастлабки даврида юқори даражада иситиш ва намликни сақлаб колиш; ўртасида ўртача иситиш, паст намлик ва ҳаво алмашинуви кўпайтириш; жўжа чиқишдан олдан эса ҳароратни пастлатиб, намлик ва ҳаво алмашинуви оширилади.\nИнкубатсия тухумларини танлашда парранда тури ва зотига мос ўрта катталикдаги, тўғри шаклдаги, шикастланмаган, пўстлоги қаттиқлиги ва тозалиги инобатга олинади.\nЯнги туққан 1-2 кунлик, баъзи ҳолларда боқиш ва асраш шароитлари меъёрдаги галалардан эса 3-4 кунлик оталанган тухумлар ҳам инкубатсияга қўйилиши мумкин. Барча инкубатсия тухумлари овоскопда текшириб кўрилади ва тўлиқ оталанган тухумларни инкубаторга қўйиш кафолати берилади.\nҚўшимча сариғи бор, сариғи ажралиб кетган, пўсти синиқ, узунчоқ ва думалоқ тухумлар инкубатсия учун яроқсиз ҳисобланади.\nОталанган тухумда мўртак будади, улардан жўжа чиқиши меъёр талабларига жавоб бериши керак, ёки ушбу кўрсаткич қўйилган тухумга нисбатан очиб чиққан жўжалар фоизи билан белгиланади.\nТухумларни инкубатсиялаш жараёнига қатор омиллар таъсир этади. Инкубатсия тухуми олинаётган эркак ва урғочи паррандаларнинг қариндошлиги, товуқлар ёшининг 8 ойликдан кам бўлиши, мокиёнларнинг туллаши, уларнинг ратсионидаги оқсил, витамин, макро ва микро элементлар билан таъминланиш даражасига боғлиқ.\nИнкубатсия тухумларини сақлаш хоналарида ҳарорат 8-12 ºС, нисбий намлик 7580% ни ташкил қилиши керак.\nТухумларни инкубатсиялаш даврида унинг ичида ҳарорат 37,4-37,5ºС ва жўжа очиб чиқиш пайтида эса 37,0-37,2ºС, нисбий намлик инкубаторда 50-55%; жўжа очиш шкафида эса 70-75% бўлиши талаб этилади.\nИнкубаторда ҳароратнинг мунтазам меъёрдан паст бўлиши жўжа очишни кечиктиради, аксинча ҳароратнинг кескин ошиб кетиши; 41ºС дан юқори бўлиши муртакнинг ўлимига сабаб бўлади.\nИнкубаторларда нисбий намликнинг меъёрдан паст бўлиши эмбрионнинг кўп намлик йўқотишига сабаб бўлиб ўлимга олиб келади, агар намлик ошиб кетса тухумдан намлик кўтарилиши тўхтайди, натижада тухум пўчоғининг устида микроорганизмлар ривожланиб, тухум ичига кириб унинг оқсилини бузади.\nИнкубаторда меъёрдаги ҳаво ҳаракати инкубатсиялашга ижобий таъсир кўрсатади ҳаво алмашинуви натижасида инкубатор ичида 20,8% кислород ва 0,3% карбонат ангидрид гази нисбати таъминланади.\nТухумнинг тарновлар ёрдамида инкубатор ичида ағдариб туриш ҳам тухум сариғи эмбрионини пўчоққа сиқиб қўйишидан сақлайди, акс ҳолда пўчоққа ёпишган муртак кўриб ривожланишдан тўхтайди.\nИнкубаторларда тухум иссиқ ҳаво билан иситилади, даврий равишда ўзгариб туради. Инкубатсиялашнинг 1-10 кунларида тухум юзасидаги ҳарорат 38,5-38,8ºС,\n11-16 кунлари 37,5-38,6ºС, 17 нчи кундан 21 нчи кунгача 37-37,5 ºС даги ҳарорат ушлаб турилади.\nИнкубатсиялаш давомида ҳавонинг намлиги дастлабки 5-6 кунда меъёрда эканлигини тухум вазнининг 0,5-0,6 % камайганлиги билан аниқланади.\nИнкубатсиялаш жараёнида унинг меъёрда кечаётганлигини билиш учун биологик назорат ўрнатилади. Унда эмбрионни ривожланиши қуйидагича кечади: овоскоп ёрдамида инкубатсия тухумларини ёритиб муртакнинг ривожланиши баҳоланади; тухумларнинг вазнини камайишини тортиб кўриши; дастлабки жўжа очиб чиқиш билан унинг охиригича бўлган вақтни аниқлаш; очиб чиққан жўжаларни сони ва сифатини аниқлаш, палагда тухумларнинг барчасини очиб кўриб эмбрионни ўлиш сабабларини аниқлаш.\nОвоскоп ёрдами инкубатсияланаётган товуқ тухумлари 6 нчи, 11 нчи ва 19 кунлари; курка ва сесарка тухумлари 7,13 ва 25 кунлари, ғоз тухумлари 8,15, 28 кунлари текширилади. Бунинг натижасида оталанмаган эмбрион нобуд бўлган тухумлар чиқариб ташланади.\nТухумларнинг вазни бирнеча марта тортиб кўрилади , унга қараб эмбрионда модда алмашинуви натижасида ривожланиши вазнининг камайиши аниқланади. Тухум вазни бутун инкубатсиялаш жараёнида меъёрда 11-13% га камаяди. Тортиб кўриш товуқларда инкубатсиялашнинг 6 нчи, 12 нчи ва 18 нчи, бошқа паррандаларда эса 24инчи кунлари ҳам ўтказилади.\nИнкубатсия даври товуқларда 21 кун, ўрдак ва куркаларда 28 кун, ғозларда 30-31 кун, бедоналарда эса 17-18 кунни ташкил қилади. Товуқларда тухумдан жўжалар чиқиши 1 кунда, бошқа қишлоқ хўжалик паррандаларида эса 2 кунгача давом этади.\nТухумлардан жўжа чиқиш меъёрда товуқ тухумларида 85%, ўрдак тухумларидан 80% ташкил этиб, ўрдак , ғозларда бу кўрсаткич пастроқ бўлади.\nЖўжаларнинг соғломлиги ҳаракатчанлиги, кўзининг тиниқлиги, тумшуқ ва оёқларининг рангидан, парларининг ялтириклигига қараб аниқланади.\nЖўжалар тухумдан чиқиб бўлгандан кейин асл жўжалар ўстиришга ўтказилиб, нуқсонли жўжаларда гўшт-суяк уни тайёрланади.\nБройлер товукларини бокиш бизнеси ҳақида\nПаррандачиликда Корея технологияси\nБедана боқиш хақида тўлиқ маълумот\n72 тонна қуритилган помидорлар Францияга экспорт қилинди\nTomorqa+ | Бугунги кўрсатувимиз Қашқадарё вилоятидан [19.10.2020]


«Улар коронавирусдан ҳам ёмонроқ» — Шерзод Кудбиев «нақдлаштирувчилар» ҳақида - Zamin.uz\nДавлат солиқ қўмитаси раиси Шерзод Кудбиев 24 февраль куни бюджетга тўланадиган солиқ суммаларини камайтириш ва ҚҚС суммаларини ноқонуний ҳисобга олиш муаммосига дуч келган 50 га яқин тадбиркорлар гуруҳи билан учрашди. Бу ҳақда «Gazeta.uz»га таяниб, «Xabar.uz» хабар берди.\nДСҚ раҳбарининг таъкидлашича, мамлакатда «яширин иқтисодиёт»га қарши кураш бошланган, хусусан, «шубҳали» корхоналар фаолияти фаоллаштирилган. Унинг айтишича, бу борада ортга йўл йўқ.\nКудбиевнинг сўзларига кўра, 1 февраль ҳолатида ҚҚС бўйича ҳисобга олинган сумма 9,2 триллион сўмга етган, бироқ бу давлатга шунча маблағ тўланганини англатмайди.\n«9,2 триллион сўм ёлғон йўли билан тўланмагани натижасида… Майли, бу қандайдир қисми бўлиши мумкин — 1 триллион сўм, 2 триллион сўм ёки бошқа маблағ. Ҳозирда буни яхшилаб ўрганамиз», — дейди Шерзод Кудбиев.\nУнинг таъкидлашича, 24 февраль куни солиқ қўмитаси 396 та «шубҳали» компаниялар рўйхатига яна 129 та корхонани қўшган. ДСҚ раҳбарининг огоҳлантиришича, шу сабабли ҳисобга олинган ҚҚСларнинг бекор қилиниши бўйича янги тўлқин содир бўлиши кутилмоқда.\nДавлат солиқ қўмитаси раисининг сўзларига кўра, «бир кунлик фирмалар» умри сезиларли даражада қисқарган — эндликда улар 300-400 миллион сўмлик «фиктив» битимларни амалга оширганидан сўнг, ёпилмоқда. Айрим фирмалар «давлатдан эмас, балки занжирдаги ҳар бир тадбиркордан ўғирлаб» 300 миллиард сўмлик ҳисоб-фактураларни расмийлаштирмоқда.\n«Биз мана шунча қайтарамиз. Кеча битта фирма 300 миллиард сўмлик ҳисоб-фактурани расмийлаштирди. Кимни алдаяпмиз? Энди мен ушбу фирма бўйича камерал текширув ўтказишим керакми? Ўзбекистонда ниманинг нархи шунча бўлиши мумкин? Бу 30 миллион доллар-ку. Сув омбори? Самолёт? Билмайман. Уч кун олдин пайдо бўлган фирма бу каби битимларни амалга ошира олмайди. Келинглар, бир-биримизни алдамайлик», — дейди ДСҚ раиси.\nШерзод Кудбиев 3,1 фоиз ҳолатда (103 та компания) «фиктив» битимлар факти тасдиқланмаганини тан олган, 95 фоиздан ортиқ ҳолатда эса у ўз тасдиғини топган. Унинг маълум қилишича, қўмита корхоналарнинг маблағларини тезроқ қайтариш устида ишламоқда.\n«Нақдлаштирувчилар — хусусий тадбиркорнинг биринчи ва ягона душмани. Улар давлат ва жамиятни алдамоқда. Улар мана шу 5 фоиз ортидан бойиб қолади деб ўйлайсизми. Кечирасиз, улар коронавирусдан ҳам хавфли. Занжирда битта нақдлаштирувчи аниқланса, бу барчага таъсир кўрсатади», — дейди у.\nБу каби ноқонуний ҳаракатлар амалга оширилгани бўйича йиғилган барча ҳужжатлар ҳуқуқ-тартибот органларига юборилган.\nУчрашув иштирокчиларидан бири ДСҚдан ёрдам беришни ва молиявий амнистия тақдим этишларини сўраган. Шерзод Кудбиевнинг маълум қилишича, ҚҚСни ноқонуний ҳисобга олиш натижасида солиқ қарздорлиги юзага келган тадбиркорларга Солиқ кодексидаги нормаларга мос равишда бўлиб тўлаш ҳуқуқи тақдим этилган. Бундан ташқари, 20 фоизли жарима сакцияси қўлланилмайди. Тадбиркорлар барча зарур ҳужжатларни тақдим этиб, ҳисобларини 1 апрелга қадар тартибга келтирса, жиноий жавобгарликка тортилмайди.\nБугунги кунга қадар ДСҚ 10 мингга яқин корхона «шубҳали» солиқ тўловчилар билан молиявий операцияларни амалга ошириб, қарийб 1 триллион сўм миқдоридаги қўшилган қиймат солиғи суммасини ҳисоб (зачёт)га олган ҳолда бюджетга тўламаганини аниқлаган.\nАввалроқ Ўзбекистонда «нақдлаштирувчи корхоналар» билан курашиш бошланиб, 396 та корхонадан иборат шубҳали контрагентлар реестри тузилгани ҳақида хабар берилган эди. Бундай контрагентлар орасида 120 та давлат корхонаси (47,3 миллиард сўм) ва 86 та давлат улуши мавжуд (48,1 миллиард сўм) корхона аниқланган.\n«Нақдлаштирувчи-фирмалар» («бир кунлик фирмалар») товар сотмайди ёки хизмат кўрсатмайди, балки пул маблағларини нақдлаштиради ва фиктив ҳужжатларни расмийлаштиради. Масалан, 100 миллион сўмли битта ҳисоб-фактура орқали «нақдлаштирувчи фирма» ноқонуний равишда 15 миллион сўм ишлаб топади, бу вақтда эса бошқа виждонли тадбиркор бунча маблағни топиш учун бир ойдан ортиқ меҳнат қилишга мажбур. “Замин” янгиликларини “Youtube”да кузатиб боринг\n2-07-2018, 13:37, Жамият\nЯнгиликлар » Жамият » «Улар коронавирусдан ҳам ёмонроқ» — Шерзод Кудбиев «нақдлаштирувчилар» ҳақида


Уруғлар экспорти – «Uzbek seeds» миллий бренди остида | NORMA.UZ\nУруғлар экспорти – «Uzbek seeds» миллий бренди остида\nҚишлоқ хўжалиги вазирлиги ҳузуридаги Уруғчиликни ривожлантириш маркази фаолиятини янада такомиллаштириш чора-тадбирлари қабул қилинди (5.09.2019 йилдаги 733-сон ВМҚга қаранг).\nИлгари Президентнинг 17.04.2019 йилдаги ПФ-5708-сон Фармони билан Инновацион ривожланиш ҳузуридаги Уруғчиликни ривожлантириш маркази (кейинги ўринларда - Марказ) ва унинг бўлинмалари билан Қишлоқ хўжалиги вазирлигига берилган эди.\nҚабул қилинган ҳужжат билан қайта ташкил этилган Марказ ва унинг вилоят бошқармалари тузилмаси, шунингдек қишлоқ хўжалиги экинлари уруғчилиги тизимини ривожлантириш бўйича 2019–2021 йилларга мўлжалланган чора-тадбирлар режаси тасдиқланди.\nМарказга «Миллий уруғчилик сиёсати»ни ишлаб чиқиш, уруғчиликни ривожлантиришнинг қисқа ва узоқ муддатли стратегиясини ишлаб чиқиш, шунингдек «Uzbek seeds» миллий брендини яратиш вазифаси топширилди.\nУруғчиликни ташкил этиш учун Марказга Қорақалпоғистон Республикаси ва вилоятларда 300 гектардан суғориладиган ер майдонлари ажратилади.\nҲужжат билан қуйидагилар ҳам белгиланди:\nбиринчидан, элита-уруғчилик хўжаликларида юқори репродуктив (оригинал, суперэлита ва элита) уруғликларни етиштириш нав оригинаторлари ва ишлаб чиқарувчилар ўртасидаги шартномалар асосида (яъни навни чиқарган, яратган, аниқлаганлар томонидан, таҳр.) ташкил этилади;\nиккинчидан, қишлоқ хўжалиги экинларининг элита ва кейинги авлодларга мансуб уруғлик материалларини етиштириш ҳуқуқи уруғлик етиштирувчи субъектлар ўртасида танлов ўтказиш орқали берилади;\nучинчидан, қишлоқ хўжалиги экинларининг уруғликлари ва кўчатларига бўлган буюртма ҳажми ҳар йили Қишлоқ хўжалиги вазирлиги ва «Ўзбекозиқовқатхолдинг» томонидан белгиланади;\nтўртинчидан, Марказ ва уруғлик етиштирувчи субъектлар томонидан уруғлик материаллари ташқи бозорга «Uzbek seeds» миллий бренди остида экспорт қилинади. Уни ривожлантириш учун 2020 йилнинг иккинчи ярим йиллигида уруғчилик кластерлари, шу жумладан ДХШ шартларида кичик компаниялар ташкил этилади;\nбешинчидан, Марказнинг ҳудудий бўлинмалари давлат харидлари учун маҳсулот етиштирувчиларга лизинг шартлари асосида қишлоқ хўжалиги техникаларини сотиш, минерал ўғитлар, ЁММ, ўсимликларни кимёвий ҳимоя қилиш воситаларини ва бошқа моддий ресурсларни етказиб беришда назарда тутилган имтиёзлардан фойдаланадилар;\nолтинчидан, ғўзанинг бирламчи ва элита уруғлари синов намуналарининг тола сифати Агросаноат мажмуи устидан назорат қилиш инспекциясининг ҳудудий «Сифат» лабораторияларида бепул таҳлил қилиб берилади;\nеттинчидан, Марказнинг юридик шахс мақомига эга бўлган Уруғчиликни ривожлантириш жамғармаси ташкил этилади, унинг маблағлари қуйидаги мақсадлар учун сарфланади:\nуруғчилик соҳасини ривожлантиришни таъминлашга қаратилган комплекс дастурларни амалга ошириш;\nМарказ ҳузуридаги элита уруғчилик лабораторияларининг моддий-техника базасини мустаҳкамлаш;\nқишлоқ хўжалиги экинлари селекцияси ва уруғчилиги соҳасига хорижий консультантларни жалб этиш, шунингдек ноу-хауларни жорий этиш, Марказ ходимлари, элита уруғчилик хўжаликлари мутахассисларини тайёрлаш, қайта тайёрлаш ва малакасини ошириш;\nсабзавот, полиз, дуккакли, мойли ва озуқа экинлари нав оригинаторлари ва муаллифларини қўллаб-қувватлаш ва бошқалар.


hidoyat.uz – “Мовароуннаҳр” нашриётининг сайти - Саодат сарчашмаси\nАллоҳ таоло уйланиш – оила қуриш пайғамбарларнинг суннати эканини таъкидлайди: "Дарҳақиқат, Сиздан илгари ҳам (кўп) пайғамбарлар юборганмиз ва уларга хотинлар ва зурриётлар берганмиз..." (Раъд, 38).\nИслом таълимотига кўра, оила Яратганнинг розилигини топиш мақсадида қурилади. Аллоҳ таоло айтади: "Аллоҳ сизлар учун ўзларингиздан жуфтлар яратиб, жуфтларингиздан сизлар учун ўғиллар ва набиралар пайдо қилди..." (Наҳл, 72).\nОила инсоннинг дунёвий саодатини таъминловчи қўрғондир. Эркак киши ана шу қўрғоннинг мустаҳкам устуни: "Эркаклар хотинлар устидан (оила бошлиғи сифатида доимий) қоим турувчилардир. Сабаб – Аллоҳ уларнинг айримлари (эркаклар)ни айримлари (аёллар)дан (баъзи хусусиятларда) ортиқ қилгани ва (эркаклар ўз оиласига) ўз мол-мулкларидан сарф қилиб туришларидир"(Нисо,34). Оила бошлиғи бўлмиш эркакнинг зиммасида муайян вазифалари, ҳам ижтимоий, ҳам жисмоний, ҳам молиявий бурчлари бор.\nМустаҳкам ва саодатли оилада эр-хотин бир-бирининг айб ва камчиликларини кечириши, тинч ва тотув яшаши лозим. Бу ҳақда Қуръони каримда бундай дейилган: "Эй имон келтирганлар! Сизларга хотинларни мажбурий равишда мерос қилиб олиш ҳалол эмасдир. Яна, уларга берган маҳрларингизнинг бир қисмини қайтариб олиб кетиш ниятида хотинларингизга тазйиқ қилмангиз! Агар улар аниқ бузуқлик қилсалар (бу мустаснодир). Улар билан тотув турмуш кечирингиз. Агар уларни ёмон кўрсаларингиз, (билиб қўйингки,) балким сизлар ёмон кўрган нарсада Аллоҳ (сизлар учун) кўпгина яхшилик пайдо қилиши мумкин" (Нисо, 19).\nИнсон зоти нуқсондан холи эмас. Шундай экан, ҳар бир инсон ўз жуфтининг айбларини беркитиб, оиланинг бардавомлиги учун панду насиҳат қилиб туриш буюрилади. Турмушда ташвишлар, қийинчилик ва етишмовчиликлар, мусибат ва ғам-андуҳлар учрайди. Эр-хотин биргалашиб курашишсагина уларни енгиш осон кечади.\nЭркак кишининг бурчи қарамоғидагиларни ўзгаларга қарам бўлишига йўл қўймасликдир. Пайғамбаримиз (соллаллоҳу алайҳи ва саллам) ҳадисларидан бирида: "Киши ўз қарамоғидагиларини нафақасиз ташлаб қўйиши унинг қаттиқ гуноҳкорлигига кифоя қилади", деб марҳамат қилганлар.\nПайғамбаримизнинг (алайҳиссалом) яна бир ҳадисларида келади: "Яхшилик қилишни, меҳр-шафқат ва меҳрибонликни оилангдан бошла", (Табароний ривояти). Бу пурҳикмат сўзлар барча эзгу ва савобли ишларга тиргак бўлади.\nМўътабар фиқҳий манбалардан бири "Дуррул Мухтор" китобининг "Никоҳ фасли"да зикр этилганидек: "Оила шундай саодатбахш бир боғки, у ҳатто жаннатда ҳам давом этади. Ҳар қандай шартнома маълум муддатдан сўнг кучини йўқотади, аммо бир-бирларидан рози бўлган умр йўлдошларнинг биргаликдаги ҳаёти ўлим билан ҳам тугамайди".\nБунинг учун энг олдин эр-хотиндан катта ирода ва сабр талаб этилади. Оиладаги кечирса бўладиган хатоларга кўп ҳам эътибор бермаслик керак. Агар бундай қийин пайтларда муроса бузилса, ўзаро самимият чекинса, бирининг ташвишига иккинчиси томошабин бўлиб турса, бу оилада тотувлик ошён қуриши амри маҳолдир. Бир машҳур ёзувчи айтганидай: "Муҳаббат, бу – бир-бирига тикилиб туриш эмас, балки бир томонга биргаликда тикилишдир".\nОила Аллоҳ таолонинг розилигини топиш, ҳазрат Пайғамбаримиз (соллаллоҳу алайҳи ва саллам) ахлоқлари, чиройли одоб-ахлоқ билан зийнатланиш ва пок йўл билан инсоният наслини давом эттириш мақсадида қурилади.\nХадичаи Кубро ўрта махсус Ислом билим юрти мудираси


НАВОИЙ АСАРЛАРИДА ҲАЁТ ФАЛСАФАСИ – .:: Xadicha.uz\nНАВОИЙ АСАРЛАРИДА ҲАЁТ ФАЛСАФАСИ\n“Алишер Навоий халқимизнинг онг ва тафаккури,\nбадиий маданияти тарихида бутун бир\nдаврни ташкил этадиган буюк бир шахс,\nмиллий адабиётимизни тенгсиз намоёндаси,\nмиллатимизнинг ғурури, шаъну шарафини\nдунёга тараннум қилувчи ўлмас сўз\nАлишер Навоий ҳаёти ва ижодини ўрганиш, уни кенг ҳалқ оммаси, айниқса ёшлар орасида тарғиб ва ташвиқ қилиш бугунги кунимиз маънавий ҳаётида ниҳоятда долзарб масаладир.\nДарҳақиқат, Навоийни қанчалик кўп ўқисак, олам ҳақидаги, одам ҳақидаги, айниқса инсонниг маънавий олами ҳақидаги ҳақиқатлардан шунчалик кўпроқ хабардор бўлаверамиз.\nАлишер Навоий том маънодаги сўз мулкининг султонидир. У адабиёт оламида шунчалик улкан кашфиётлар яратдики, бу кашфиётлар даражасида нафақат туркий халқлар адабиётида, балки жаҳон адабиётида ҳам яна битта улуғ зотни санаш шарафлидир. Унинг ҳар бир мисрасида, ҳар бир жумласида ниҳоятда мураккаб ва гоҳо зиддиятли ҳаётнинг такрорланмас ифодалардаги буюк ҳикматлари мужассам. Уларда Ватан ва ватанпарварлик, меҳнат ва меҳнатсеварлик, юксак инсоний ва аҳлоқий фазилатлар тараннуми мутлақо янги тарзда ифода этилган. Бу ифодалар қисқа ва лўндалиги, ҳаёт ҳақиқатига уйғун ва таъсирчанлиги билан эътиборга моликдир.\nАлишер Навоий буюк мутафаккирдир. Шунинг учун ҳам у ҳаётнинг қайси соҳаси ҳақида сўз очмасин, инсон ақлини лол қолдирадиган даражада аниқ, ишончли, энг муҳими, юксак бадииятнинг барча талабларига мукаммал шаклда жавоб бера оладиган дурдоналарни яратди.\nАлишер Навоий яратган бадиий тимсоллар ҳаётийлиги, юксак инсонпарварлиги, халқчиллги билан қалбларнинг туб-тубига муҳрланиб қолади. Фарҳод, Мажнун, Лайли, Ширин, Искандар, Суҳайл, Меҳр, Дилором каби қатор образлар адабиёт аҳлининг ардоғига айланган. Бу қаҳрамонларнинг ҳаёти, бадиий ифодасини кўриб беихтиёр уларга эргашгинг, улуғ ишларга қўл ургинг келади. Биргина\nҲунарни асрабон нетгумдур охир,\nОлиб тупроққаму кетгумдур охир\nмисралари фақат ўқувчи ёшларнинг эмас, балки бутун халқимизнинг ҳам шиорига айланиб кетган\nДеди: ҳар ишки қилмиш одамизод,\nТафаккур бирла билмиш одамизод\nдеган ҳикмат Алишер Навоийнинг ҳаёт фалсафасидаги эскирмас ҳикматидир.\nАлишер Навоий оламдаги энг улуғ зот сифатида Инсонни англайди. Аслида оламнинг яратилиши ҳам ана шу Одам билан боғлиқдир. Инсон эса имон билан мукаммалдир:\nБалки нишони анга иймон эрур …\nБас ани инсон демак улғ айраво,\nКим иши иймон била топқай наво …\nБўлмаса иймон била кетмак иши,\nБир киши йўққим, деса бўлғай киши.\nМамлакат ободлиги, эл-юрт осойиши Навоий ижодининг ўзак масалаларини ташкил этади. Ҳатто, у буюк бир журъат билан ўзи замондош бўлган ҳукмдорларга қўл остидагиларидан доимий бохабарлик мамлакат эхтиёжи учун ҳам, эл-юрт манфаати учун ҳам беҳад зарурлигини қайта-қайта уқтиради.\nНавоийнинг ақл ва адолат, тинчлик ва ҳамжиҳатлик, меҳнат ва турли касб-корлар ҳақида айтган фикрлари ҳам ҳалигача инсониятнинг ҳаёти йўлини ёруғ бир машъал каби нурлантириб турибди.\nНавоийниг ҳар бир сўзи, ҳар бир фикри ёшларимизга маънавият, маърифат йўлини кўрсатувчи бир майоқдир. У ҳаётнинг маънавият билан боғлиқ, бироқ яқин-яқингача қоронғуб ўлган гўшаларини ўз нурлари билан ёритиб беради. Бу нурга интилиш ва ундан баҳраманд бўлиш эса киши кўнглига файз ва сурур баҳш этади.\nБуларнинг барчаси Навоий ижодини ўрганиш ҳам маърифий, ҳам тарбиявий жиҳатдан улкан аҳамиятга молик эканлигини кўрсатиб турибди. Демак, бу улуғ зот асарларини мутолаа қилишнинг, уларнинг замирига яширинган улкан ҳаётий ҳамда бадиий ҳақиқиатларнинг том маъносига этиб боришнинг турли шакл ва усулларни излашимиз, топишимиз зарур.\nХадичаи Кубро аёл-қизлар ЎМИТМ\nўқитувчиси Х. Усмонова


- Май 23, 2022\nИслом динида фарзанд тарбияси ибодат даражасидаги амаллар қаторига киради. Шу сабабли донишманд ота-боболаримиз, оқила оналаримиз фарзанд тарбиясига алоҳида эътибор берган. Тарихга назар ташласак, бунга жуда кўп мисолларни кўрамиз. Жумладан, муҳаддислар султони Имом Бухорийнинг буюк олим бўлиб етишишида ота-онасининг улкан хизматлари, узоқ йиллик машаққатлари мужассамдир.\nИмом Бухорийнинг отаси Исмоил ибн Иброҳим ўз даврининг етук муҳаддисларидан бўлиб, Имом Моликнинг шогирди эди. Манбаларда унинг Ҳаммод ибн Зайд, Имом Молик ибн Анас ва Абу Муовия каби йирик муҳаддислардан ҳадислар ривоят қилгани, Абдуллоҳ ибн Муборакдан тарбия олгани ҳақидаги маълумотлар қайд этилган. Исмоил ибн Иброҳим илм олиш ва уни тарқатиш қаторида, тижорат ишлари билан ҳам шуғулланган.\nМанбаларда зикр қилинишича, Исмоил Бухорий ўта тақводор, художўй, одил инсон бўлган. Тарихчи Аҳийд ибн Ҳафс: “Абу Муҳаммад бандаликни бажо келтираётган маҳал уни зиёрат қилишга борганимда, менга: “Бор молу дунёимдан ҳаром, шубҳали, нопок йўл билан топилган бир дирҳамни ҳам билмайман”, деб илтижо қилганида, нафасим бўғилиб, бор вужудим унинг улуғворлиги олдида арзимас бир нарсадек туюлди”, деб ёзган. Буюк шоир Абдураҳмон Жомий “Батҳо (Макка атрофидаги тепаликлар номи) ва Ясрибда (Мадинада) ясалган танганинг сайқали Бухорода камолига етди”, деган сўзлари орқали тақво ва илм билан зийнатланган насаб ортидан Бухорои шарифда буюк муҳаддис Имом Бухорий етишиб чиққанига ишора қилади.\nБуюк муҳаддиснинг онаси ҳам тақводор, диёнатли ва оқила аёл бўлган. Унинг асл исми манбаларда учрамайди. Тақводорлиги ва кўп ибодат қилиши, илмли ва оқилалиги билан танилгани сабабли эл орасида асл исми унутилиб, каромат соҳибаси сифатида “Дуоси мустажоб аёл” номи билан машҳур бўлган. Имом Бухорийнинг улуғ аллома бўлиб етишишида отасининг тақвосию онасининг ихлос ила қилган дуо-ибодатларининг жуда катта ўрни бор.\nТуғилганида ота-онаси гўдакнинг исмини Муҳаммад деб қўяди. Орадан бир неча йил ўтиб, ёш Муҳаммаднинг отаси Исмоил вафот этади. Имом Бухорий тўрт ёшлар атрофида кўзи жароҳатланиб, кўриш қобилиятини йўқотади ва табиблар ҳарчанд уринмасин, уни даволай олмайди. Турмуш ўртоғидан айрилган, ҳам фарзандига етган бундай мусибатдан ёш Муҳаммаднинг онаси ўзини йўқотиб қўймади. Аксинча, кундузлари ўғлининг таълим-тарбияси билан шуғулланиб, уни илм олишга рағбатлантирар, тунларини ибодат билан бедор ўтказиб, Яратгандан ўғлининг кўз нурини қайтаришни тинмай илтижо қилиб сўрар эди.\nДарҳақиқат, ота-боболаримиз “Ота-она фарзанд учун энг биринчи ва олий мадрасадир”, деб тўғри айтган. Оқила аёлнинг тарбияси билан, кўзи ожиз бўлишига қарамасдан, ёш Муҳаммаднинг илмга, айниқса, ҳадисларни ёд олишга рағбати кундан-кун ошиб борди. Кунлардан бир куни онаси тушида Иброҳим алайҳиссаломни кўради. У зоти шариф бу мушфиқа онага қараб: “Эй, волида! Сенинг беҳисоб дуоларинг шарофатидан Аллоҳ таоло ўғлингга мукаммал кўриш қобилиятини қайтарди”, дея хушхабар айтади. Шу чоғ уйқудан уйғониб, ўғлининг қароқларида нур жилваланиб, кўзларига олам қайтадан нурафшон бўлиб турганини кўради. Оқила она Аллоҳ таолога шукрона ибодатини қилиб, фарзандлари ҳақига узундан-узун дуолар айтиб, тонг оттиради.\nТаълим-тарбияни ибодат даражасидаги амал деб билган бир онанинг беқиёс хизмати сабаб бугун бутун олам мусулмонлари Пайғамбаримиз соллаллоҳу алайҳи васалламнинг муборак ҳадисларидан, энг саҳиҳ ривоятлардан баҳраманд бўлиб келмоқда. Алломанинг 20 дан зиёд бебаҳо асари асрлар оша ўз аҳамиятини йўқотмай келмоқда. Муҳаддиснинг “Ал-Жомиъ ас-саҳиҳ” ҳадислар тўплами бутун дунё мусулмонлари томонидан ҳадис илми соҳасида энг муҳим манба сифатида эътироф этилган.\n641 марта ўқилди\nДругие материалы в этой категории: « ЮЗЛАРИДА САЖДА ИЗЛАРИ БОР\tҲар бир сонияга сўроқ бор »


«GM Uzbekistan» акциядорлик жамияти номи «UzAuto Motors» акциядорлик жамияти деб ўзгартирилди. Бу ҳақда Телеграмдаги «Davletovuz» канали хабар ...\nэҳтиёт қисмларни Ўзбекистоннинг турли ҳудудларида ташкил этилган «GM Uzbekistan»нинг «UzAuto GM Genuine» номли махсус дўконларидан харид ...\n«GM Uzbekistan» «Tracker»ни 16 миллион чегирма билан фоизсиз 2 йил муддатли тўловга, «Lacetti-3» поз. автомобилини 1 йил муддатли тўловга харид ... таклиф этмоқда. Бу ҳақда компания матбуот хизмати хабар берди. «GM Uzbekistan» компанияси барчани қутлуғ Рамазон ҳайити билан муборакбод ...\n«GM Uzbekistan» автомобиллар учун тўловни эндиликда «Payme» тизими орқали ҳам амалга ошириш имконияти пайдо бўлганини маълум қилди. Тизими тўлов ... туриб, мобил қурилмаларингиз орқали ҳам амалга ошириш мумкин. «GM Uzbekistan» олдинроқ, Украинага автомобил экспорти тикланганини маълум ...\nмай куни «GM Uzbekistan» компанияси Украинага автомобиллар экспортини қайта йўлга қўйди. Украинага R4 ва R2 моделидаги автомобиллар экспорт қилинади. Бу ...\n«GM Uzbekistan» заводи яна учта янги автомобил моделларини ишлаб чиқаришни режалаштирмоқда. Уларнинг номлари «Chevrolet Trailblazer», «Equinox» ...\n«GM Uzbekistan» компанияси ўз харидорларига огоҳлантириш билан чиқди. «Кўпгина огоҳлантиришларга қарамай, бугунги кунда фуқароларга янги автомобиль ... қарамай бу каби ҳодисалар давом этмоқда» дейилади хабарда. «GM Uzbekistan» АЖ янги автомобиль харид қилиш истагида бўлган харидорлардан ...\n«GM Uzbekistan» компанияси Хотира ва қадрлаш куни ҳамда муқаддас Рамазон ойи муносабати билан «Tracker Premier AT» автомобилига 16 миллион сўм ...\n«GM Uzbekistan» АЖ «Ўзагросуғурта» АЖ билан биргаликда «Chevrolet Lacetti», «Chevrolet Tracker» ҳамда «Chevrolet Malibu» автомобилини фоизсиз ...


4 июнь куни Тошкент шаҳрининг учта туманида - Миробод , Юнусобод ва Шайхонтоҳур туманларида аҳоли орасида янги касалланиш ҳолатлари аниқланган. Шайхонтоҳур туманида жойлашган «Mediapark» савдо мажмуасида қўриқчи бўлиб ишловчи шахсга вирусдан зарарланиш ташхиси қўйилган.\nАйни кунларда коронавирус инфекциясига қарши самарали олиб борилаётган чора-тадбирлар ўз натижасини бериб, карантин тадбирлари аста-секин юмшатилмоқда. Шу билан бирга, ҳамон аҳоли орасидан касаллик қайд этилиш ҳолатлари учраб турибди.\n4 июнь куни қайд этилган 96та касалланиш ҳолатидан 13 нафари аҳоли орасида аниқланган. Шундан 4 ҳолат Тошкент шаҳридан, 1 ҳолат Тошкент вилоятида, яна 8 ҳолат эса Навоий вилоятида қайд этилган.\n«Тошкент шаҳри Шайхонтоҳур туманида вақтинча яшовчи фуқарода тана ҳарорати кўтарилган, томоқда оғриқ безовта қилган. У текширувдан ўтказилганда коронавирусга чалингани маълум бўлди. Шу туманда жойлашган қурилиш фирмасининг ходимида ҳам ишга келиш учун таҳлил ўтказилганда коронавирус аниқланган.\nБундан ташқари, Юнусобод туманида яшовчи фуқарода тана ҳароратининг кўтарилиши ва томоқда оғриқ безовта қилган. Уй шароитида турли антибиотик дори воситаларни қабул қилган.\nТошкент вилоятида яшовчи, пойтахтимиздаги Шайхонтоҳур туманида жойлашган «Mediapark» савдо мажмуасида қўриқчи бўлиб ишловчи фуқарода ҳам тана ҳарорати кўтарилиши, ҳолсизлик, қуруқ йўтал ва томоқда оғриқ безовта қилган. Инфекция аниқланган ушбу бемор ҳам уй шароитида турли антибиотик дори воситаларни қабул қилган», дейилади вазирлик хабарида.\nШунингдек, Навоий шаҳридан 6 нафар, Навбаҳор ва Кармана туманларидан эса 1 нафардан коронавирусга чалинган бемор бевосита аҳоли орасида тасдиқланган.\nҚайд этилишича, юқоридаги барча ҳолатлар бўйича эпидемиологик суриштирув ишлари олиб борилиб, тегишли қатъий чоралар кўрилмоқда.\n«Бу каби аҳоли орасида касалланиш ҳолатларининг учраб туриши атрофимизда касалланган, аммо белгилари сезилмай юрган фуқаролар ҳам бўлиши эҳтимоли юқори эканидан далолат. Шу боис, биринчи навбатда, карантин қоидаларига қатъий риоя қилинг. Қолаверса, касаллик белгилари сезилса, ўз билганингизча даволанишга ҳаракат қилмасдан дарҳол шифокорга мурожаат қилинг.\nСоғлиқни сақлаш вазирлиги аҳолидан ҳар қандай ҳолатда ҳам хотиржамликка берилмай, карантин ва санитария қоидаларига қатъий амал қилиш ўзингиз ва яқинларингиз хавфсизлигини таъминлашнинг асосий шарти эканини асло унутмаслигингизни сўрайди», дейилади Соғлиқни сақлаш вазирлиги Жамоатчилик билан алоқалар бўлими хабарида.\nТошкентдаги яна бир мактабда анъанавий ўқув жараёни вақтинчалик тўхтатилди


16 май 2021, Тошкент вақти: 19:06\n65 ёшли Ж.Байден Сенат аъзолигига бир неча маротаба сайланган. У ташқи сиёсат ва хавфсизлик масалалари бўйича энг тажрибали сенаторлардан бири ҳисобланади. Ҳозир у Сенатнинг ташқи алоқалар қўмитасига раҳбарлик қилмоқда. Таҳлилчилар Ж.Байден ташқи сиёсат бобида тажрибага эга бўлмаган Б.Обамага катта ёрдам бера олади, деган фикрда.\nЖ.Байден 2002 йилда Конгресснинг Ироққа бостириб кириш ҳақидаги резолюциясини қўллаб-қувватлаган бўлса-да, кейинчалик урушга қарши чиқиб, президент Жорж Буш Ироқда юритаётган сиёсатни танқид қилган.\nКези келганда Жозеф Байден қаттиқ гапларни ҳам гапиришини ҳамма яхши билади. Ўтган йил Сенат йиғилишида қилган чиқишида Ж.Байден: “Шу залда ўтирганлардан бирортангиз бу маъмуриятга ваколат бераётганингизда уларнинг иқтидори етарли эмаслиги ҳақида гапирганмисиз? Умуман иқтидорсиз”, – деган эди.\nТашқи сиёсат бобида катта тажрибага эга эканидан ташқари Ж.Байденнинг яхши оиладан келиб чиққани ҳам президент сайлови кампаниясида оқ танлилар, ишчи синфи ва қариялар томонидан кўнгилдагидек қўллаб-қувватланмаётган Барак Обамага қўл келиши мумкин.\nЖ.Байденнинг отаси автомобиль савдоси билан шуғулланган ва у Сенатдаги ҳамкасбларига қараганда анча бадавлат. Сенат аъзоси эканидан фойдаланиб Вашингтонда яшаш ўрнига у Делавер штатининг Вилмингтон шаҳридаги уйидан поездда 80 дақиқалик йўлни босиб ишга келади.\nЖ.Байден Барак Обама ва Ҳиллари Клинтон каби Демократик партиядан президентликка номзодини қўйган эди. Аммо етарли овоз ололмагани учун сайловолди курашини тарк этган. Жозеф Байден Эрон, Ироқ ва АҚШ ташқи сиёсатидаги бошқа муаммоларни жуда яхши билади. У беқарор вазият ҳукм сураётган ядро қуролига эга бўлган Покистоннинг таҳдиди ҳақида анча вақтдан бери огоҳлантириб келаётган эди. Унинг огоҳлантириши сўнгги ҳафталарда амалда намоён бўлди.\nДемократик партиянинг ўтган йил октябрь ойида бўлиб ўтган қурултойида сўзлаган Ж.Байден: “Эрон ядро қуролига эга бўлмаслиги учун мен бор имкониятимни ишга соламан. Мен вазиятни доим диққат билан кузатиб бораман. АҚШ учун энг катта таҳдид нима? Теҳронда бойитилган 2,6 килограмм уранми ёки назоратдан чиқиб кетган Покистонми?” – деган эди сенатор Байден.\nБарак Обама ва Жозеф Байден Иллинойс штатининг Спрингфийл шаҳрида биринчи марта қўшма баёнот эълон қилиши режалаштирилган.\nРеспубликачилар партиясидан АҚШ президенти лавозимига даъвогарлик қилаётган сенатор Жон Маккейннинг матбуот котиби эълон қилган баёнотда Барак Обама Жозеф Байденни танлагани унинг “ташқи сиёсатни яхши тушунмаслигини” ва у “президент бўлишга тайёр эмаслигини кўрсатади”, дейилган.\nЖон Маккейн Республикачилар партиясидан АҚШ вице президенти лавозимига ким номзод бўлиши ҳақида ҳозирча қарор қабул қилмаган.